
	讗诇诪讗 拽住讘专 砖谞讬诐 砖讛讘讬讗讜 讙讟 讗讬谉 爪专讬讻讬谉 讻讜'. 驻讬' 讘拽讜谞讟专住 讚讟注诪讗 诪砖讜诐 讚讗讬谉 注讚讬诐 诪爪讜讬讬谉 诇拽讬讬诪讜 讜谞专讗讛 讚讗驻讬诇讜 诇诪''讚 诇驻讬 砖讗讬谉 讘拽讬讗讬谉 诇砖诪讛 讗讬讬专讬 讛讻讗 讚诇讗讞专 砖诇诪讚讜 讘讘讬 转专讬 讚诇讗 砖讻讬讞 诇讗 讙讝专讬谞谉 砖诪讗 讬讞讝讜专 诇拽诇拽讜诇讜 讗讘诇 诪讗谉 讚住讘专 砖谞讬诐 砖讛讘讬讗讜 讙讟 爪专讬讻讬谉 注''讻 住讘专 诇驻讬 砖讗讬谉 讘拽讬讗讬谉 诇砖诪讛 讻专讘讛 讚诇专讘讗 讗驻讬诇讜 诇讗 讗诪专 讝讛 讘驻谞讬 谞讻转讘 讜讝讛 讘驻谞讬 谞讞转诐 讻砖专 讻讬讜谉 砖讗讜诪专讬诐 砖讛讘注诇 砖诇讞诐 讚诪讛 讗讬诇讜 讬讗诪专讜 讘驻谞讬谞讜 讙讬专砖讛 讜讗''转 讜诇专讘讗 谞诪讬 讚诇诪讗 讘注诇诪讗 爪专讬讻讬谉 讜讛讻讗 讚讻砖专 诪砖讜诐 讚讞讚 诪讬谞讬讬讛讜 诪住讛讬讚 讗讻转讬讘讛 讜讞讚 讗讞转讬诪讛 讜讗讬谉 诇讜诪专 讚讻讬讜谉 讚诇讗 诪住讛讬讚 讗讻讜诇讬讛 诪讬诇转讗 诇讗 讚讬讬拽 讚讛讗 转谞谉 讗讞讚 讗讜诪专 讘驻谞讬 谞讻转讘 讜砖谞讬诐 讗讜诪专讬诐 讘驻谞讬谞讜 谞讞转诐 讻砖专 讗诇诪讗 诪讛讬诪谉 讞讚 讗注''讙 讚诇讗 诪住讛讬讚 讗诇讗 讗讻转讬讘讛 诇讞讜讚讗 讜诇讗 讗诪专讬谞谉 讚诇讗 讚讬讬拽 讜讬''诇 讚讗诐 讗讬转讗 讚爪专讬讻讬谉 讘注诇诪讗 讙诐 讻讗谉 诇讗 讛讬讛 诪讜注讬诇 讚讻讬讜谉 砖讗讬谉 讻讗谉 讗诇讗 讗讞讚 砖诪注讬讚 注诇 讛讞转讬诪讛 诇讘讚 讗转讬 诇讗讬讞诇讜驻讬 讘拽讬讜诐 砖讟专讜转 讚注诇诪讗 讗注''讙 讚讗讬讚讱 诪注讬讚 注诇 讛讻转讬讘讛 诪讗讞专 讚讛讗讬 讚诪住讛讬讚 讗讞转讬诪讛 诇讗 诪住讛讬讚 讗讻转讬讘讛 讚专讘讛 谞诪讬 讗讬转 诇讬讛 讟注诪讗 讚讗讬讞诇讜驻讬 讚讻讬讜谉 讚讻讘专 转拽谞讜 讘驻谞讬 谞讻转讘 诪砖讜诐 诇砖诪讛 转拽谞讜 谞诪讬 讚爪专讬讱 诇讜诪专 诪砖讜诐 讗讬讞诇讜驻讬 讻讚驻专讬砖讬' 诇注讬诇 讘驻''拽 (讚祝 讛.) 讗注''驻 砖讻讬讜谉 砖讛诐 砖谞讬诐 讗讬谉 爪专讬讻讬谉 诇讛注讬讚 诪砖讜诐 拽讬讜诐 讗诇讗 诪砖讜诐 诇砖诪讛 诪''诪 讻讬讜谉 讚爪专讬讱 诪讬讛讗 注讚讜转 诪砖讜诐 诇砖诪讛 讬住讘专讜 讛注讜诇诐 讚注讚讜转 讝讛 诪砖讜诐 拽讬讜诐 讛讜讗 讜讗转讬 诇讗讬讞诇讜驻讬 诪砖讜诐 拽讬讜诐 砖讟专讜转 讚注诇诪讗: 讛讗 讙讟 讬讜爪讗 诪转讞转 讬讚讬 砖谞讬讛诐 诪讻砖专讬 专讘谞谉. 诪讚拽讚拽 讻谉 诇驻讬 砖专讜爪讛 诇讬砖讗诇 讜讻讬 讗讬谉 讙讟 讬讜爪讗 讻讜' 讘诪讗讬 驻诇讬讙讬 讚讘讙讟 讬讜爪讗 诪转讞转 讬讚讬 砖谞讬讛诐 谞讬讞讗 诇讬讛 讚驻诇讬讙讬 讻诪讜 砖诪驻专砖 讘诇砖讜谉 砖谞讬 讜讘诇砖讜谉 砖谞讬 讗讬驻讻讗 讜谞讬讞讗 诇讬讛 讟驻讬 讚驻诇讬讙讬 讘讗讬谉 讙讟 讬讜爪讗 讻讜' 讻诪讜 砖诪驻专砖 讻讗谉 讘诇砖讜谉 专讗砖讜谉 讜讻注讬谉 住讜讙讬' 讝讜 讗讬讻讗 讘讗诇讜 讟专驻讜转 (讞讜诇讬谉 讚祝 谞讞.) 讙讘讬 讜诇讚 讟专驻讛: 讗诇诪讗 拽住讘专 爪专讬讻讬谉 讻讜'. 讛讬讬谞讜 讻专讘讛 讻讚驻讬专砖谞讜: 讘诪讗讬 驻诇讬讙讬. 讜讗''转 讜诇讬诪讗 讚驻诇讬讙讬 讘讗讬讞诇讜驻讬 讻诪讜 诇诇砖讜谉 专讗砖讜谉 讜讗讜诪专 专''讬 讚讘砖诇诪讗 诇诇讬砖谞讗 拽诪讗 讗讬讻讗 诇诪讬诪专 讚讟注诪讗 讚专讘讬 讬讛讜讚讛 诪砖讜诐 讚诇讗 讞讬讬砖 诇讗讬讞诇讜驻讬 讻讬讜谉 讚讗讬谉 讙讟 讬讜爪讗 讗诇讗 诪转讞转 讬讚 注讚 讛讞转讬诪讛 诪讜讻讞讗 诪讬诇转讗 诪砖讜诐 讚注讚 讞转讬诪讛 谞讗诪谉 讘讬讞讬讚讬 诇驻讬 砖讛讜讗 砖诇讬讞 讛讙讟 诪讚诪爪专讻讬谞谉 讗讻转讬讘讛 转专讬 诪砖讜诐 讚诇讗 讛讜讜 砖诇讜讞讬诐 讗讘诇 诇讛讗讬 诇讬砖谞讗 讚诪讜拽讬 诇讛 讘讙讟 讬讜爪讗 诪转讞转 讬讚 砖谞讬讛诐 讗讬讻讗 诇诪讬讞砖 诇讗讬讞诇讜驻讬 讚讛砖转讗 讗讬谉 讻讗谉 讛讜讻讞讛 讻讬讜谉 讚注讚 讛诪注讬讚 注诇 讛讻转讬讘讛 讬砖谞讜 谞诪讬 砖诇讬讞 讛讙讟: 讜诪专 住讘专 诇驻讬 砖讗讬谉 注讚讬诐 诪爪讜讬讬谉 诇拽讬讬诪讜. 讛砖转讗 讛讜讛 诪爪讬 诇讗拽砖讜讬讬 讜诇驻诇讜讙 专讘讬 讬讛讜讚讛 讘专讬砖讗: 讜专讘讛 讗诪专 诇讱 讚讻讜诇讬 注诇诪讗 讻讜'. 讛讜讗 讛讚讬谉 讚诪爪讬 诇砖谞讜讬讬 讚专讘讛 讻诇讬砖谞讗 拽诪讗 讚诇讚讬讚讬讛 谞诪讬 讘讬 转专讬 讚诪讬讬转讬 讙讬讟讗 讗讬谉 爪专讬讻讬谉 诪砖讜诐 讚诇讗 砖讻讬讞讗 讻讚讗诪专谉 讘驻''拽 (诇注讬诇 讛.): 讜诪专 住讘专 诇讗 讙讝专讬谞谉. 驻讬' 讘拽讜谞讟专住 讚诇讗 讙讝专 专讘讬 讬讛讜讚讛 砖诪讗 讬讞讝讜专 讚讘专 诇拽诇拽讜诇讜 讚讘讬 转专讬 讚诪讬讬转讬 讙讬讟讗 诪讬诇转讗 讚诇讗 砖讻讬讞讗 讜诇讗 讙讝专讜 讘讬讛 专讘谞谉 讜讘讞谞诐 驻讬专砖 讻谉 讚讗驻讬' 讘讞讚 谞诪讬 诇讗 讙讝讜专 讚讛讗 诪住讬拽 诇诪注讜讟讬 讘驻谞讬 谞讞转诐 讗讘诇 诇讗 讘驻谞讬 谞讻转讘 讜诪驻专砖 讟注诪讗 诪砖讜诐 讗讬讞诇讜驻讬 讜诇讗 拽讗诪专 讟注诪讗 砖诪讗 讬讞讝讜专 讚讘专 诇拽诇拽讜诇讜 讜讛讬讬谞讜 讟注诪讗 讚谞专讗讛 诇讜 诇讙诪专讗 讻讬讜谉 讚专讘谞谉 诇讗 诪驻诇讙讬 讜讙讝专讜 讘讬谉 讘讞讚 讘讬谉 讘转专讬 诇专讘讬 讬讛讜讚讛 谞诪讬 诇讗 诪讬住转讘专 诇讞诇拽 讻讬讜谉 讚诇讗 讙讝专 讘转专讬 讛讜讗 讛讚讬谉 讘讞讚:





专诪讘"谉

讗诇诪讗 拽住讘专 砖谞讬诐 砖讛讘讬讗讜 讙讟 诪诪讚讬谞转 讛讬诐 讗讬谉 爪专讬讻讬诐 砖讬讗诪专讜 讘驻谞讬谞讜 谞讻转讘 讜讘驻谞讬谞讜 谞讞转诐. 讜讗讬 拽"诇 诪谞讗 诇谉 讛讗 诪讬诇转讗 诇注讜诇诐 讗讬诪讗 诇讱 砖爪专讬讻讬诐 讜砖讗谞讬 讛讻讗 诪砖讜诐 讚拽讗诪专讬 讛谞讬 讜讗"转 讗诪讬专讛 讚讛谞讬 诇讬转 讘讛 诪诪砖讗 讻讬讜谉 讚诇讗 讗诪专 讞讚 讘驻谞讬 谞讻转讘 讜讘驻谞讬 谞讞转诐 讛讗 诇讗讜 诪讬诇转讗 讛讬讗 讚讛讗 讗诪专讬谞谉 诇拽诪谉 诇讗 砖谞讜 讗诇讗 砖讛讙讟 讬讜爪讗 诪转讞转 讬讚 注讚 讻转讬讘讛 讚谞注砖讛 讻砖谞讬诐 诪注讬讚讬诐 注诇 讝讛 讜砖谞讬' 诪注讬讚讬谉 注诇 讝讛 讜讻讜'. 讗诇诪讗 讗注"讙 讚诇讗 讗诪专 讞讚 讘驻"谞 讜讘驻"谞 讗诇讗 讞讚 诪谞讬讬讛讜 谞讗诪谉 讛讻讗 谞诪讬 谞讛讬诪谞讬讛 诇讻诇 讞讚.
讜讗"诇 讻讬 讛诪谞讜讛 专讘谞谉 讛"诪 讘讬讜爪讗 诪转讞转 讬讚 讗' 讗讘诇 讘讬讜爪讗 诪转讞转 讬讚 讘' 讗讬谉 讛讬讞讬' 谞讗诪谉 讜讛讗 讟专讬讗 讚讘讻诇 讗砖诪注转' 诪砖诪注 讚讘' 注讚讬驻讬 诪讞讚 讜诇讗 讙专讬注讬 讜注讜' 讚讗"讻 谞讬转谞讬 谞诪讬 诪转谞讬' 讗讞讚 讗讜诪专 讘驻谞讬 谞讻转讘 讜谞讞转诐 驻住讜诇 讻砖讛讘讬讗讜 砖谞讬诐.
讗诇讗 讟注诪讗 讚诪讬诇转讗 诪砖讜诐 砖讗讬谉 讛讬讞讬讚 谞讗诪谉 诇讜诪专 讘驻谞讬 谞讞转诐 讚讗转讬 诇讗讞诇讜驻讬 讘拽讬讜诐 砖讟专讜转 讚注诇诪讗. 
讜讗"转 讜诇讜拽诪讛 讻专讘讛 讚诇讗 讙讝专 讜讗讬 诪砖讜诐 讚专' 讬讜讞谞谉 住讘专 诇讛 讻专讘讗 讻讚讗诪专讬谞谉 讘驻"拽 讛讗 诇诇讬砖谞讗 讘转专讗 讻专讘讛 讗诪专 讜诇讗 拽砖讬讗 诇谉. 讻讘专 驻讬专砖转讬 讘驻"拽 讚专讘讛 讗讬转 诇讬讛 讚专讘讗 讻讚讗诪专讬' 讘驻"拽 诇讙诪专讬 讜讙讝专 谞诪讬 诪砖讜诐 讚讗转讬 诇讗讞诇讜驻讬 讘拽讬讜诐 砖讟专讜转 讚注诇诪讗 讜诪"讛 砖诪注讬谞谉 诪讚专' 讬讜讞谞谉 讛讻讗 讚拽住讘专 讘' 砖讛讘讬讗讜 讙讟 诪诪讚讬谞转 讛讬诐 讗讬谉 爪专讬讻讬诐 诇讜诪专 讘驻谞讬谞讜 谞讻转讘 讜讘驻谞讬谞讜 谞讞转诐.
讜讛讻讬 诪讜讻讞讗 砖诪注转讗 讻讜诇讛 讚讗诪专 讘诇讬砖谞讗 讘转专讗 讜讗驻讬诇讜 讙讟 讬讜爪讗 诪转讞转 砖谞讬讛诐 驻住讜诇 讗诇诪讗 拽住讘专 讘' 砖讛讘讬讗讜 讙讟 诪诪讚讬谞转 讛讬诐 爪专讬讻讬诐 砖讬讗诪专讜 讜讻讜' 讜谞讛讬 谞诪讬 讚爪专讬讻讬谉 诇讛讬诪谞讜讛讜 诇讛谞讬 讻讬讜谉 砖讛讙讟 讬讜爪讗 诪转讞转 讬讚 砖谞讬讛诐 讚讛讜讜 诇讛讜 讻讘' 诪注讬讚讬诐 注诇 讝讜 讜讘' 诪注讬讚讬诐 注"讝 讻讚讗诪专谉 讜讛讗讬 诇讬砖谞讗 讻专讘讛 讗转讬讗 讚讗诇讜 诇专讘讗 诇注讜诇诐 讗"讗 诇讜诪专 讘讘' 砖讛讘讬讗讜 讙讟 砖爪专讬讻讬诐 诇讜诪专 讻诇讜诐 讻讚诪驻专砖 讘讙诪' 讜讻谉 讛讗 讚转谞谉 讘' 讗讜诪专讬诐 讘驻谞讬谞讜 谞讻转讘 讜讗' 讗讜诪专 讘驻谞讬 谞讞转诐 驻住讜诇 讜诪驻专砖讬谞谉 讘讙诪' 讚拽住讘专 诇驻讬 砖讗讬谉 讘拽讬讗讬谉 诇砖诪讛 讻专讘讛 讜讗诪讗讬 驻住讜诇 诇讗 诪讬讘注讬讗 讘讬讜爪讗 诪转讞转 讬讚讬 砖谞讬讛诐 讻诇讜诪专 诪转讞转 讬讚 讗' 诪注讬讚讬 讻转讬讘讛 讜注讬讚讬 讞转讬诪讛 讚讜诪讬讗 讚专讬砖讗 讚讻砖专 讗诇讗 讗驻讬诇讜 讘讬讜爪讗 诪转讞转 讬讚讬 讞转讬诪讛 讻砖专 讜讻讚转谞讬 住讬驻讗 讗' 讗讜诪专 讘驻"谞 讜讘' 讗讜诪专讬诐 讘驻谞讬谞讜 谞讞转诐 讻砖专 讜讗讜拽诪讜讛 讘讬讜爪讗 诪转讞转 讬讚 讛讬讞讬讚 讜讗讬 住"讚 诇讬转 诇讬讛 诪砖讜诐 讙讝讬专讛 讚诇诪讗 讗转讬 诇讗讞诇讜驻讬 诪"砖 谞讻转讘 讜诪"砖 谞讞转诐 讗驻讬' 讘专讬砖讗 谞诪讬 诪砖讻讞转 讻讛"讙 讚讻砖专 讻讙讜谉 讻砖讬讜爪讗 诪转讞转 讬讚 讛讬讞讬讚 砖讛讜讗 谞讗诪谉 注诇 讬讚讬 注爪诪讜 诪砖讜诐 讚讗诪专讬谞谉 谞注砖讛 讻砖谞讬诐 诪注讬讚讬诐 注"讝 讜砖谞讬诐 诪注讬讚讬诐 注"讝 讻住讬驻讗 讜讛讛讬讗 诇讬砖谞讗 讚诇讗 讻专讘讗 讗诇讗 讻专讘讛 讜砖"诪 专讘讛 讗讬转 诇讬讛 讚专讘讗 诇讙诪专讬 讜讞讬讬砖 谞诪讬 诪砖讜诐 讞诇讜驻讬 砖讗专 砖讟专讜转 讛讬诇讻讱 讗' 讗讜诪专 讘驻谞讬 谞讞转诐 注讚讜转讜 讗讬谞讛 讻诇讜诐 讗驻讬诇讜 讬讜爪讗 诪转讞转 讬讚讜 讜诪"讛 讚讬讬拽 讛讻讗 讗诇诪讗 拽住讘专 讘' 砖讛讘讬讗讜 讙讟 诪诪讚讬谞' 讛讬诐 讗讬谉 爪专讬讻讬诐 砖讬讗诪专讜 讘驻谞讬谞讜 谞讻转讘 讜讘驻谞讬谞讜 谞讞转诐. 



讜讻讬 讗讬谉 讙讟 讬讜爪讗 诪转讞转 讬讚 砖谞讬讛诐 讘诪讗讬 驻诇讬讙讬. 驻讬' 讘砖诇诪讗 讘讙讟 讬讜爪讗 诪转讞转 讬讚 砖谞讬讛诐 讘讛讗 驻诇讬讙讬 讚诪"住 诇驻讬 砖讗讬谉 讘拽讬讗讬谉 诇砖诪讛 讻诇讬砖谞讗 讘转专讗 讜讙讝专讬谞谉 讚诇诪讗 讗转讬 诇讗讞诇讜驻讬 讘拽讬讜诐 砖讟专讜转 讚注诇诪讗 讜诇专' 讬讛讜讚讛 谞诪讬 诪砖讜诐 诇砖诪讛 讜诪讬讛讜 诇讗 讙讝专讬谞谉 诪砖讜诐 讞诇讜驻讬 砖讗专 砖讟专讜转 讗"谞 讛砖转讗 谞讬讞讗 诇讬讛 诇讗讘讬讬 讘驻诇讜讙转讗 讚专讘讛 讜专讘讗 讻讚诪转专抓 讘诇讬砖谞讗 讗讞专讬谞讗 讜讘讛讛讜讗 诇讬砖谞讗 讛讜讛 谞讬讞讗 诇讬讛 诇讗讜拽讜诪讛 讻诇讬砖谞讗 拽诪讗.



诪"住 讙讝专讬谞谉 讚讬诇诪讗 讗转讬 诇讗讞诇讜驻讬 讘拽讬讜诐 砖讟专讜转. 驻讬' 诇专讘讗 讜讛"讛 诇专讘讛 讜诇讗讞专 砖诇诪讚讜 讜讘讬讜爪讗 诪转讞转 讬讚 砖谞讬讛诐 诪讜讚讛 专讘讗 讚诪讬诇转' 讚诇讗 砖讻讬讞讗 讛讬讗 讜诪"住 诇讗 讙讝专讬谞谉 讻讬讜谉 砖讬砖 注讚讜' 砖诇讬诪讛 注诇 讛讻转讬讘讛 讘讘' 讜讙讟 讬讜爪讗 诪转讞转 讬讚 注讚 讗' 讞转讬诪讛 砖讛讜讗 谞讗诪谉 注诇 讛讞转讬诪讛 注讚讜转谉 拽讬讬诪转 讗讘诇 讘专讬砖讗 诪讜讚讛 专' 讬讛讜讚讛 讚讻讬讜谉 讚讗讬谉 注诇 讛讻转讬讘讛 讗诇讗 注讚 讗' 讜讗讬谉 讙讟 讬讜爪讗 诪转讞转 讬讚讜 讛讚讘专 讬讚讜注 砖讗讬谉 讛讬讞' 谞讗诪谉 注"讬 注爪诪讜 讜讗转讬 诇讗讞诇讜驻讬 讚诪讬诪专 讗诪专讬 注讚讜转 讻转讬讘讛 诇讗 拽讘诇讜讛 专讘谞谉 诪讬谞讬讛 讚讬讞讬讚 讜诪砖讜诐 注讬讚讬 讞转讬诪讛 拽讬讬诪讜讛 砖"诪 诪砖讜诐 拽讬讜诐 讛讙讟 讛讜讗 讜讗驻讬' 讘砖讗专 砖讟专讜转 谞诪讬. 



讗驻讬诇讜 讛讙讟 讬讜爪讗 诪转讞转 讬讚 砖谞讬讛诐 驻住诇讬 专讘谞谉. 驻讬' 诪转讞转 讬讚 讗' 诪注讬讚讬 讻转讬讘讛 讜注讬讚讬 讞转讬诪讛, 讜诇讗讜 诇诪注讜讟讬 讬讜爪讗 诪转讞转 讬讚讬 砖诇砖转谉 讗诇讗 诪注讬讚讬 讻转讬讘讛 讜注讬讚讬 讞转讬诪讛 诇讬砖谞讗 注"诪 谞拽讟 砖讛讚讘专 讬讚讜注 砖讗讬谉 诇讞诇拽 讘讬谉 讬讜爪讗 诪转讞转 讬讚讬 砖谞讬' 讗诇讜 诇讬讜爪讗 诪转讞转 讬讚讬 砖诇砖转谉 讗"谞 砖谞讬讛诐 诇讗讜 讚讜拽讗 讗诇讗 讻讜诇谉 讜住专讻讗 谞拽讟 讜讻"砖 讬讜爪讗 诪转讞转 讬讚讬 注讬讚讬 讻转讬讘讛 砖讗讬谉 爪"诇 砖驻住讜诇. 



诪"住 诇驻讬 砖讗讬谉 讘拽讬讗讬 诇砖诪讛. 驻讬' 讗祝 诪砖讜诐 诇砖诪讛 讜讛"讛 讚讘注讬 谞诪讬 诇拽讬讬诪讜 讚讛讗 专讘讛 讗讬转 诇讬讛 讚专讘讗 讛讬诇讻讱 讗驻讬诇讜 讘' 砖讛讘讬讗讜 讙讟 诪诪讚讬谞转 讛讬诐 爪专讬讻讬' 砖讬讗诪专讜 讘驻谞讬谞讜 谞讻转讘 讜讘驻谞讬谞讜 谞讞转诐 讻讚讗诪专讬谞谉 讘驻"拽 讜讗诇讜 讗注"驻 砖讗讜诪专讬' 讻谉 讻讬讜谉 砖讛讙讟 诪转拽讬讬诐 讘讞讜转诪讬讜 注"驻 讛讬讞讬讚 砖诪讻讬讜谉 砖讗诪专 讘驻谞讬 谞讞转诐 讗注"驻 砖讛讘注诇 诪注专注专 诇讜诪专 诪讝讜讬讬祝 讗讬谞讜 谞讗诪谉 讞讬讬砖讬谞谉 讚讬诇诪' 讗转讬 诇讗讬讞诇讜驻讬 讘拽讬讜诐 砖讟专讜转 讚注诇诪讗. 
讜诪"住 诇驻讬 砖讗讬谉 注讚讬诐 诪爪讜讬讬谉 诇拽讬讬诪讜 讛讬诇讻讱 讻讬讜谉 讚讗转讬讜' 讘讬 转专讬 诇讗 爪专讬讻讬 诇诪讬诪专 讻诇讜诐 讜讛"讛 讚驻诇讬讙 专' 讬讛讜讚讛 讘专讬砖讗.



讜讛讘"注 诇讗讞专 砖诇诪讚讜 讜讘讙讝讬专讛 砖诪讗 讬讞讝讜专 讛讚讘专 诇拽诇拽讜诇讜. 驻讬' 诇讛讗讬 诇讬砖谞' 讚专讘 砖诪讜讗诇 讗"专 讙讝讬专讛 砖诪讗 讬讞讝讜专 讛讚讘专 诇拽诇拽讜诇讜 驻讬' 诇讛讗讬 诇讬砖谞讗 驻诇讬讙讬. 讜诪讬讛讜 讗驻砖专 讛"诇 诇专讘讛 诇转专讜爪讛 讻诇讬砖谞讗 拽诪讗 讜讻讚专讘讗 讚诇讗讞专 砖诇诪讚讜 专讘讛 讜专讘讗 砖讜讬谉 讘讚讘专 讜讗注"讙 讚砖诪注讜 诇讬讛 诇专讘讛 讚讗诪专 讘驻"拽 讙讝讬专讛 砖诪讗 讬讞讝讜专 讛讚讘专 诇拽诇拽讜诇讜 讛讜讗 诪爪讬 诇诪讬诪专 转专讬 讚诪讬讬转讜 讙讬讟讗 诪讬诇转' 讚诇讗 砖讻讬讞讗 讛讬讗 讜诇讗 讙讝专讬谞谉 讗诇讗 诇转专讜爪讛 诇讛讱 诇讬砖谞讗 讚专' 讬讜讞谞谉 诪讛讚专 讚诇讗 诇讗驻讜拽讛 诇讬' 诪讬讛转 诪讚专讘讛 讜注讜讚 讚诇讬砖谞' 拽诪讗 诇专讘讛 诇讗 讗转讬讗 诇讬讛 讚诪讗讬 讚讜讞拽讬讛 讚专"讬 诇讗讜拽诪' 诇诪转谞讬' 拽讜讚诐 砖诇诪讚讜 讻驻砖讟讛 讜讘讗讬谉 讙讟 讬讜爪讗 诪转讞转 讬讚 砖谞讬讛诐 诇讗讞专 砖诇诪讚讜 讗讬谉 爪专讬讻讬谉 讜讞讚 诪讛谞讬 诇讬砖谞' 讚专"讬 讘注讬 诇专讘讛 诇转专讜爪讬 讻砖诪注转讬讛.
讜诪讬讛讜 讗讬 讘注讬 专讘讛 诪爪讬 诪讜拽讬诐 诪转谞讬' 拽讜讚诐 砖诇诪讚讜 讜讗驻讬' 讙讟 讬讜爪讗 诪转讞转 讬讚讬 砖谞讬讛诐 讜诪爪讬 诇诪讬诪专 讛讗 诇讗讞专 砖诇诪讚讜 讜讙讟 讬讜爪讗诪转讞转 讬讚讬 砖谞讬讛诐 诇讗 爪专讬讱 转讚注 讚讛讗 讘驻"讗 诪讬讬转' 转"砖 讚讘注讗 诪讬谞讬' 砖诪讜讗诇 诪专讘 讛讜谞讗 讘' 砖讛讘讬讗讜 讙讟 讜讻讜' 讜讗"诇 讗讬谉 爪专讬讻讬谉 讜诪拽砖讬谞谉 诪讬谞讬讛 诇专讘讛 拽砖讬讗 讜驻专讬拽 诇讬讛 讜讛讛讬讗 讜讚讗讬 诇讗讜 诇讛讗讬 诇讬砖谞' 讗转讬讗 讚讛讗 拽讗诪专讬谞谉 讛讻讗 讘' 砖讛讘讬讗讜 讙讟 诇专讘谞谉 爪专讬讻讬诐 讜专讘 讛讜谞讗 诇讗讜 讻专' 讬讛讜讚讛 驻砖讟 诇讬讛 砖"诪 讚专讘讛 谞诪讬 诪爪讬 诪讜拽讬 诇诪转谞讬转讬谉 讚诇讗 讘讛讱 讗讜拽讬诪转' 讚诪讜拽讬 讛讻讗 讗诇讗 讻住讘专讗 讚讗讬谉 爪专讬讻讬诐 讜讻讚驻专讬砖讬转 讜诪"讛 讗讜拽诪讛 诇驻诇讜讙转讬讬讛讜 讘砖诪讗 讬讞讝讜专 讚转"拽 住讘专 讙讝讬专讛 讛讬诇讻讱 讗驻讬诇讜 讘讬讜爪讗 诪转讞转 讬讚讬 讻讜诇诐 驻住讜诇 砖讻讬讜谉 砖讛诐 爪专讬讻讬诐 诇讜诪专 讘驻谞讬谞讜 谞讻转讘 讜讘驻"谞 诪砖讜诐 诇砖诪讛 谞讛讬 谞诪讬 讚讙讝讬专讛 讛讬讗 诪"诪 拽讬讜诐 讛讙讟 谞转拽讬讬诐 注"驻 讛讬讞讬讚 砖讗诪专 讘驻谞讬 谞讞转诐 讜讻讬讜谉 砖讻谉 讗转讬 诇讗讞诇讜驻讬 讘拽讬讜诐 砖讟专讜转 讚注诇诪' 讜专' 讬讛讜讚讛 住讘专 诇讗 讙讝专讬谞谉 讛讬诇讻讱 诇讗 讘注讬 诇诪讬诪专 讻诇诇 讜诪讬讛讜 讻讬 讗诪专讬 谞诪讬 诇讗 诪讛谞讬 诪砖讜诐 拽讬讜诐 讙讟 讜讗讬 讗转讬 讘注诇 讜诪注专注专 诪砖讙讬讞讬谉 讘讬讛 砖讗诐 讗转讛 讗讜诪专 讜讗讬 注讘讬讚 诪讛谞讬 讛讜讛 诇讬' 诇诪讬讙讝专 谞诪讬 诪砖讜诐 讚讬诇诪' 讗转讬 诇讗讬讞诇讜驻讬 讻讚讙讝专讬谞谉 讘讗"讬 讜讻讚讻转讬讘谞' 讘驻"拽 讝讛讜 转讜专祝 驻讬' 专砖"讬 讝"诇 讘砖诪讜注讛 讝讗转, 讜讛驻讜专砖 诪诪谞讜 讻驻讜专砖 诪讞讬讬诐. 
讜诪讬讛讜 拽砖讛 诇讬 诇讜拽诪讛 诇专讘讛 讘拽讜讚诐 砖诇诪讚讜 讜讘讬讜爪讗 诪转讞转 讬讚讬 砖谞讬讛诐 专讘谞谉 驻住诇讬 诪砖讜诐 注讬讚讬 讞转讬诪讛 讚讛讜讗 讬讞讬讚 讜讗转讬 诇讗讞诇讜驻讬 讜专' 讬讛讜讚讛 诇讬转 诇讬讛 讞诇讜祝 讻诇诇 讜谞讻转讘 讙讜驻讬讛 诪砖讜诐 诇砖诪讛 讛讜讗 讛讬诇讻讱 诪讻砖讬专 讛讬讛 讗驻讬诇讜 讘专讗砖讜谉.
讜讬"诇 住讘专讗 讚讙诪' 讛讜讗 诇讛讱 诇讬砖谞' 讚讻讜诇讛讜 讙讝专讜 诪砖讜诐 讞诇讜祝 讜讗讜专讞' 讚转诇诪讜讚' 讛讜讗 讚谞讗讚讬 讘讞讚 诇讬砖谞讗 诪住讘专讗 讚讗讬讚讱 讚讗讬 住"讚 讘讞诇讜祝 驻诇讬讙讬 诪讗讬 讞讝讬转 讚诪讜拽诪转 诪转谞讬' 诇讞讜诪专讗 讘讬讜爪讗 诪转讞转 讬讚 砖谞讬讛诐 诇讜拽诪讗 诇拽讜诇讗 讻诇讬砖谞讗 拽诪讗 讗诇讗 诪住转讘专讗 讚讻讜诇讛讜 讗讬转 诇讛讜 讙讝讬专讛 讚讞诇讜祝 讜注讜讚 诪讚拽转谞讬 讘讘专讬讬转讗 讝讜 诇诪注讜讟讬 谞讞转诐 讜诇讗 谞讻转讘 讜讗讬 拽讜讚诐 砖诇诪讚讜 讗"谞 诇讗讞专 砖诇诪讚讜 讜讙讝讬专讛 砖诪讗 讬讞讝讜专 讚讘注讬 讻转讬讘讛 诇砖诪讛 讜诇讗 诪爪讬 诇转专讜爪讬 讻讚诪转专抓 讙诪专讗 住讚"讗 讜讻讜'. 讜注讜讚 驻专砖"讬 讝"诇 讚讟注诪讬讛 讚专' 讬讛讜讚讛 讚诇讗 讙讝专 砖诪讗 讬讞讝讜专 讛讚讘专 诇拽诇拽讜诇讜 诪砖讜诐 讚转专讬 讚诪讬讬转讜 讙讬讟讗 诪讬诇转' 讚诇讗 砖讻讬讞' 讛讜讗 讜诇讗 讙讝专讬谞谉 讜讛讗 讚讗拽砖讬' 讜诇讬驻诇讜讙 专' 讬讛讜讚讛 讘专讬砖讗 讛"谞 拽讗诪专 诇讻砖专 讘讬讜爪讗 诪转讞转 讬讚讬 砖谞讬讛诐 讜诪讬讛讜 诇讗 诪讞讜讜专 诪砖讜诐 讚讗诪专讬谞谉 诇讗 诇诪注讜讟讬 讘驻谞讬 谞讞转诐 讗讘诇 诇讗 谞讻转讘 住讚"讗 讛讜讗讬诇 讜诇讗 讙讝专 专' 讬讛讜讚讛 诪砖讜诐 砖诪讗 讬讞讝讜专 讛讚讘专 诇拽诇拽讜诇讜 讚诇诪' 讗转讬 诇讗讬讞诇讜驻讬 诇讗 讙讝专 拽诪"诇 砖诪讗 诪砖讜诐 讚讛转诐 讚转专讬 讚诪讬讬转讜 讙讬讟讗 诪讬诇转讗 讚诇讗 砖讻讬讞讗 讛讬讗 讜诇讗 讙讝专讬谞谉 讗讘诇 讘专讬砖讗 讙讝讬专谞谉 砖诪讛 讬讞讝讜专 讛讚讘专 诇拽诇拽讜诇讜 讜讗"诇 讗讛"谞 讗诇讗 讻讬讜谉 讚讗讬讻讗 讙讝讬专讛 讚讛砖转讗 注讚讬驻讗 诇讬讛 诪诇诪讬诪专 讙讝讬专讛 砖诪讗 讬讞讝讜专 讛讚讘专 讜诪讬讛讜 转专讜讜讬讬讛讜 讗讬转谞讛讜 讜诇讗 诪讞讜讜专 讗诇讗 专' 讬讛讜讚讛 诇讗 讙讝专 讜讛讻讗 讘讻讜诇讛 砖诪注转讗 诇讗 讗诪专 转专讬 讚诪讬讬转讜 讙讬讟讗 诪讬诇转' 讚诇讗 砖讻讬讞讗 讛讬讗.



讗转诪专 谞诪讬 讗"专 讬讛讜讚讛 讗"专 砖谞讬' 砖讛讘讬讗讜 讙讟 诪诪讚讬谞' 讛讬诐 讘讗谞讜 诇诪讞诇讜拽' 专' 讬讛讜讚讛 讜专讘谞谉. 驻讬' 讗讬转诪专 谞诪讬 讻讛讗讬 诇讬砖谞' 讚专' 讬讜讞谞谉 讚讗诪专 讗驻讬' 讘讬讜爪' 诪转讞转 讬讚讬 砖谞讬讛诐 讗讬讻' 讛讗讬 讗讜拽诪转讗 讚讗诪专讬谞谉 讘讚专讘讗 讜专讘讛 驻诇讬讙讬 讜讚讗讬 讘' 砖讛讘讬讗讜 讙讟 讘讗谞讜 诇诪讞诇讜拽转 专' 讬讛讜讚讛 讜专讘谞谉 讜讗"谞 诪转谞讬' 讘诇讗讞专 砖诇诪讚讜 讻讬讜谉 讚诪专 讗讬转 诇讬讛 讙讝讬专讛 砖诪讗 讬讞讝讜专 讛讚讘专 诇拽诇拽讜诇讜 讗驻讬' 讘砖谞讬诐 讛诐 爪专讬讻讬诐 诇讜诪专 讘驻谞讬谞讜 谞讻转讘 讜讘驻"谞 讜诇诪专 讚诇讬转 诇讬讛 讙讝专讛 讗驻讬' 讘讬讞讬讚 讗"爪 诇讜诪专 讻诇讜诐 讚诪砖讜诐 拽讬讜诐 诇讬讻讗 讜诪砖讜诐 诇砖诪讛 谞诪讬 诇讬讻'. 

讗讘诇 专砖"讬 (讘讚"讛 讘诪讗讬) 讜专"讬 讝"诇 讘注诇 讛转讜住驻讜转 (讘讚"讛 讘诪讗讬) 驻讬专砖讜 讛讛讬讗 讚讘住诪讜讱 讘诪讗讬 驻诇讬讙讬 讚讟注诪讗 讚专讘讬 讬讛讜讚讛 拽讗 拽砖讬讗 诇讬讛, 讜驻讬专砖 专"讬 讝"诇 讘砖诇诪讗 诇诇讬砖谞讗 拽诪讗 驻诇讬讙讬 讘讞讬讬砖讬谞谉 诇讗讬讞诇讜驻讬 讚专讘讬 讬讛讜讚讛 诇讗 讞讬讬砖 诪砖讜诐 讚诪讜讻讞讗 诪讬诇转讗 讚诪砖讜诐 讚注讚 讞转讬诪讛 砖诇讬讞 讙讟 谞讗诪谉 讘讬讞讬讚讬, 诪讚讗爪专讻讬谞谉 讗讻转讬讘讛 转专讬 诪砖讜诐 讚诇讗 讛讜讬 砖诇讜讞讬谉, 讗讘诇 讛讻讗 诇讬讻讗 讟注诪讗 讚诇讗 诇诪讬讞砖 诇讗讬讞诇讜驻讬 讚讻讬讜谉 讚注讚 讻转讬讘讛 讛诪注讬讚 讘驻谞讬 谞讻转讘 讬砖谞讜 砖诇讬讞 讛讙讟 讗讬谉 讻讗谉 讛讜讻讞讛 讘诪讗讬 砖砖谞讬讛诐 诪注讬讚讬诐 注诇 讛讻转讬讘讛 砖诪讛 砖讗讞讚 谞讗诪谉 注诇 讛讞转讬诪讛 诪砖讜诐 讚讛讜讬 砖诇讬讞 讛讙讟 讚讛讗 讗讬谉 注讚讜转 讻转讬讘讛 讘砖谞讬诐 诪讟注诐 砖讗讬谉 注讚 讻转讬讘讛 砖诇讬讞 讛讙讟. 注讚 讻讗谉 诇砖讜谞讜.
讜诇讬 谞专讗讛 砖讗讬谉 讝讜 砖讬讟转 讛转诇诪讜讚 砖讗诐 讻谉 诪讗讬 拽讗诪专 讗诪专 诇讬讛 讗讘讬讬 讗诇讗 诪注转讛 住讬驻讗 讚拽转谞讬 砖谞讬诐 讗讜诪专讬诐 讘驻谞讬谞讜 谞讻转讘 讜讗讞讚 讗讜诪专 讘驻谞讬 谞讞转诐 驻住讜诇 讜专讘讬 讬讛讜讚讛 诪讻砖讬专 讜讗驻讬诇讜 讬讜爪讗 诪转讞转 讬讚 砖谞讬讛诐 驻住诇讬 专讘谞谉 讘诪讗讬 驻诇讬讙讬, 讚诇讻讗讜专讛 讜讚讗讬 诪砖诪注 讚专讘谞谉 拽讗 拽砖讬讗 诇讬' 讚讗讬 讚专讘讬 讬讛讜讚讛 拽讗 拽砖讬讗 诇讬讛 讛讻讬谉 讛讜讛 诇讬讛 诇诪讬诪专 讗诪专 诇讬讛 讗诇讗 诪注转讛 住讬驻讗 讚拽转谞讬 讜讻讜' 讜专讘讬 讬讛讜讚讛 诪讻砖讬专 讘诪讗讬 驻诇讬讙讬, 讗诇讗 讗诐 讻谉 谞讚讞讜拽 讚讗讘讬讬 诇讗 讘注讬 讘诪讗讬 驻诇讬讙讬 讜诇讗 诪住拽谞转 讚讘专讬 讗讘讬讬 讛讜讗 讜转诇诪讜讚讗 讛讜讗 讚拽讗 讘注讬 诇讛 讜讗讘讬讬 讗讜拽诪转讗 讚住讬驻讗 讚诪转谞讬转讬谉 讘诇讞讜讚讗, 讚拽讗 讘注讬 讘诪讗讬, 讜讛讗讬 讗诇讗 诪注转讛 讘谞讬讞讜转讗 诪驻专砖讬谞谉 诇讬讛. 讜讝讛 谞专讗讛 诇讬 讚讞讜拽, 讜讗诇讗 诪讬讛讜 谞专讗讛 诇讬 砖讛讝拽讬拽诐 讝"诇 诇驻专砖 讻谉 讚讗讚专讘讬 讬讛讜讚讛 拽讗 拽砖讬讗 诇讛讜 诪讚讗诪讟讬 诇讗拽砖讜讬讬 讘诪讗讬 驻诇讬讙讬 注讚 讚讘专讬专 诇讛 诇住讬驻讗 讚诪转谞讬转讬谉 讚讗讬 诇专讘谞谉 拽讗 拽砖讬讗 诇讛讜 诪讬讚 讛讜讛 诇讛讜 诇讗拽砖讜讬讬 讗专讬砖讗 讙讜驻讬讛 诪讗讬 讟注诪讗 拽讗 驻住讬诇 讚讛讗 诇讬讻讗 诪砖讜诐 讗讬讞诇讜驻讬, 讜注讜讚 爪专讬讻讗 注讬讜谞讗.
讜诇驻讬 驻讬专讜砖讜 砖诇 专"讬 讝"诇 讗转讬 砖驻讬专 讛讗 讚讗讬讘注讬讗 诇讛讜 讘住诪讜讱 诇讛讗讬 诇讬砖谞讗 讘转专讗 讜诇讬驻诇讜讙 谞诪讬 专讘讬 讬讛讜讚讛 讘专讬砖讗 讜诇讗 讗讬讘注讬讗 诇讛讜 讘诇讬砖谞讗 拽诪讗, 讚诇诇讬砖谞讗 拽诪讗 讗讬讻讗 诇诪讬诪专 讚讗祝 专讘讬 讬讛讜讚讛 诪讜讚讛 讘讗讞讚 讗讜诪专 讘驻谞讬 谞讻转讘 讜讗讞讚 讗讜诪专 讘驻谞讬 谞讞转诐 讚讙讝专讬谞谉 诪砖讜诐 讗讬讞诇讜驻讬 讻讬讜谉 讚诇讬讻讗 讛讜讻讞讛 讚诪砖讜诐 讚讛讜讬 砖诇讬讞 讛讬诪谞讜讛 讘讬讞讬讚讬. 讜讗祝 专砖"讬 讝"诇 讻谉 驻讬专砖 诇诪注诇讛 讚专讘讬 讬讛讜讚讛 诪讜讚讛 讛讜讗 诇诇讬砖谞讗 拽诪讗 讘专讬砖讗 讚注讚 讻讗谉 诇讗 拽讗诪专 专讘讬 讬讛讜讚讛 讚诇讗 讞讬讬砖讬谞谉 诇讗讬讞诇讜驻讬 讗驻讬诇讜 讗讬谉 讙讟 讬讜爪讗 诪转讞转 讬讚讬 注讚讬 讻转讬讘讛 讗诇讗 诪砖讜诐 讚讗讬讻讗 讛讜讻讞讛 讘砖砖谞讬讛诐 讗讜诪专讬诐 讘驻谞讬谞讜 谞讻转讘 讗讘诇 讘专讬砖讗 讚注讚 讻转讬讘讛 讗讬谞讜 讗诇讗 讞讚 讜讗讬谞讜 砖诇讬讞 讘讛讗 诪讜讚讛 讚讗讬讻讗 诇诪讬讙讝专 诪砖讜诐 讗讬讞诇讜驻讬. 讗讘诇 诇驻讬 诪"砖 讗讬讻讗 诇诪讬诪专 讚谞讟专 诇讬讛 注讚 住讜驻讗 讜讛讜讗 讛讚讬谉 诇诇讬砖谞讗 拽诪讗 讚诪爪讬 诇诪讬讘注讬 诇讛. 讜讻讚讘专讬讛诐 谞专讗讛 讬讜转专, 讚讗诐 讗讬转讗 讚专讘讬 讬讛讜讚讛 诇诇讬砖谞讗 拽诪讗 诇讬转 诇讬讛 讙讝专转 讗讬讞诇讜驻讬 讻诇诇 讜讻讬 拽讗 讘注讬 讛讻讗 讜诇讬驻诇讜讙 谞诪讬 专讘讬 讬讛讜讚讛 讘专讬砖讗 讗驻讬诇讜 诇诇讬砖谞讗 拽诪讗 拽讗 讘注讬 诇讛 讗诐 讻谉 讻讬 讗拽砖讬谞谉 诪讝讜 讜诇讗 讘讗讞专转 诪讗讬 诇讗讜 诇诪注讜讟讬 讗讞讚 讗讜诪专 讘驻谞讬 谞讻转讘 讜讗讞讚 讗讜诪专 讘驻谞讬 谞讞转诐 讜驻专拽讬谞谉 诇讗 诇诪注讜讟讬 讗讞讚 讗讜诪专 讘驻谞讬 谞讞转诐 讗讘诇 诇讗 讘驻谞讬 谞讻转讘 诪讗讬 拽讗 驻专讬拽 讚诪讗讬 砖谞讗 讛讗 诪讛讗 讚诇诪讗谉 讚诇讗 讞讬讬砖 诇讗讬讞诇讜驻讬 讻诇诇 讗讬谉 爪专讬讱 砖讬讗诪专 讗诇讗 讘驻谞讬 谞讞转诐 讜转讜 诇讗 讜讻讚讗诪专讬谞谉 讘专讬砖 诪讻讬诇转讬谉 (讙, 讗) 讜专讘讛 诪讗讬 讟注诪讗 诇讗 讗诪专 讻专讘讗 讗诐 讻谉 诇讬转谞讬 讘驻谞讬 谞讞转诐 讜转讜 诇讗. 讜讗诐 转讗诪专 讛砖转讗 谞诪讬 诪讛 讛驻专砖 讘讬谉 讝讛 诇讝讛 讜讗讬讝讜 讛讜讻讞讛 讬砖 讘讗讞讚 讗讜诪专 讘驻谞讬 谞讻转讘 讜讗讞讚 讗讜诪专 讘驻谞讬 谞讞转诐 讚讛砖转讗 讻讬讜谉 讚诪讗谉 讚讗诪专 讘驻谞讬 谞讞转诐 诇讗 诪住讬拽 讻讜诇讬 讚讬讘讜专讗 讗讬讻讗 谞诪讬 诇诪讬讙讝专 诪砖讜诐 讗讬讞诇讜驻讬, 讬"诇 讚讻诇 讛讬讻讗 讚讗讬讻讗 诪讗谉 讚讗诪专 谞诪讬 讘驻谞讬 谞讻转讘 住讘专 专讘讬 讬讛讜讚讛 讚讬砖 讻讗谉 讛讜讻讞讛.



讘诪讗讬 拽讗 诪讬驻诇讙讬 诪专 住讘专 诇驻讬 砖讗讬谉 讘拽讬讗讬谉 诇砖诪讛. 讻诇讜诪专 讜拽讜讚诐 砖诇诪讚讜, 讜诪专 住讘专 诇驻讬 砖讗讬谉 诪爪讜讬讬谉 诇拽讬讬诪讜. 讜拽砖讬讗 诇谉 讜讗讬诇讜 诇诪讗谉 讚讗讬转 诇讬讛 砖讗讬谉 讘拽讬讗讬谉 诇砖诪讛 讗诪讗讬 驻住讜诇 讚讛讗 讗讬讻讗 转专讬 讚诪住讛讚讬 讗讻转讬讘讛 讜讗讬讻讗 讞讚 谞诪讬 讚诪住讛讬讚 讗讞转讬诪讛, 讜诇讚讬讚讬讛 诪讗讬 砖谞讗 砖谞讬诐 讗讜诪专讬诐 讘驻谞讬 谞讻转讘 讜讗讞讚 讗讜诪专 讘驻谞讬 谞讞转诐, 诪砖谞讬诐 讗讜诪专讬诐 讘驻谞讬谞讜 谞讞转诐 讜讗讞讚 讗讜诪专 讘驻谞讬 谞讻转讘 讚诪讻砖专讬谞谉 诇讬讛 诇讻讜诇讬 注诇诪讗 讚讗讬 诪砖讜诐 讗讬讞诇讜驻讬 讗驻讬诇讜 诇专讘讗 讚讗讬转 诇讬讛 讚注讬拽专 转拽谞转讗 诪砖讜诐 讗讬讞诇讜驻讬 讘转专讬 讚诪讬讬转讜 讙讬讟讗 讗讬谉 爪专讬讱 砖讬讗诪专讜 讜讗讬 讗诪专 讞讚 诪谞讬讬讛讜 讘驻谞讬 谞讞转诐 诇讗 诪驻住讬讚 讜诇讗 诪讛谞讛 讜讻诇 砖讻谉 诇专讘讛 讚诇讬转 诇讬讛 讙讝专转 讗讬讞诇讜驻讬 讘注讬拽专 转拽谞转讗. 讜讬"诇 讻讬讜谉 讚住讘讬专讗 诇谉 讛砖转讗 讚诪讗谉 讚讗讬转 诇讬讛 诪砖讜诐 诇砖诪讛 讗驻讬诇讜 讘砖谞讬诐 砖讛讘讬讗讜讛讜 诪爪专讬讱 诇讜诪专 讘驻谞讬谞讜 谞讻转讘 讜讘驻谞讬谞讜 谞讞转诐 讻讬 诇讗 诪住讛讬讚 讗讞转讬诪讛 讗诇讗 讞讚 讗转讬 诇讗讬讞诇讜驻讬 讘拽讬讜诐 砖讟专讜转 讘注讚 讗讞讚 讜讗祝 注诇 讙讘 讚诪砖讜诐 拽讬讜诐 诇讗 讛讜讛 爪专讬讱 诇诪讬诪专 讘驻谞讬 谞讞转诐 讚讛讗 诪讬讬转讜 诇讬讛 转专讬 讜讗讬诇讜 讗诪专讬 讘驻谞讬谞讜 讙专砖讛 诪讛讬诪谞讬 诪讻诇 诪拽讜诐 讻讬讜谉 讚爪专讬讱 诇讜诪专 诪讬讛讗 诪砖讜诐 诇砖诪讛 诪讗谉 讚讞讝讬 住讘专 讚诪砖诐 注讚讜转 拽讬讜诐 谞诪讬 诪爪专讻讬谞谉 诇讬讛 讜讗驻讬诇讜 讛讻讬 诪拽讘诇讬谉 诇讬讛 讬讞讬讚讬 讜讗转讬 诇讗讞诇讜驻讬 讘拽讬讜诐 砖讟专讜转. 讜诪讻讗谉 专讗讬讛 讚专讘讛 谞诪讬 讗讬转 诇讬讛 诪砖讜诐 讗讬讞诇讜驻讬 讻讚讻转讘讬谞谉 诇注讬诇 (讘讚"讛 讗诇诪讗 拽住讘专).



 讛讗 讚讗诪专讬谞谉: 专讘讗 诪转专抓 讻诇讬砖谞讗 拽诪讗. 讛讜讗 讛讚讬谉 谞诪讬 讚讛讜讛 诪爪讬 诇诪讬诪专 讚专讘讛 诪转专抓 诇讛 谞诪讬 讻诇讬砖谞讗 拽诪讗 讜诇讗讞专 砖诇诪讚讜 讚诇讚讬讚讬讛 谞诪讬 讘转专讬 讚诪讬讬转讜 讙讬讟讗 讗讬谉 爪专讬讻讬谉 诇讜诪专 讘驻谞讬 谞讻转讘 讜讘驻谞讬 谞讞转诐 讚诪讬诇转讗 讚诇讗 砖讻讬讞讗 讛讬讗 讜诇讗 讙讝专讜 讘讛 专讘谞谉 讻讚讗讬转讗 讘专讬砖 驻专拽 拽诪讗 (讛, 讗), 讗诇讗 讚诇讗专讜讞讛 诇诪转谞讬转讬谉 诇专讘讛 拽讗诪专, 讜注讜讚 谞专讗讛 诇讬 讚讻讬讜谉 讚专讘讛 讗讜拽讬 诪转谞讬转讬谉 (诇注讬诇 讙讬讟讬谉 讘, 讗) 讚驻专拽 拽诪讗 诪砖讜诐 砖讗讬谉 讘拽讬讗讬谉 诇砖诪讛 讻诇 讛讬讻讗 讚诪爪讬 诇讗讜拽讜诪讬 讻讜诇讛 诪转谞讬转讬谉 讘讛讻讬谉 诪讞讝专 讜诪讜拽讬.





讛诪讗讬专讬

讝讛 砖讘讬讗专谞讜 讘砖谞讬诐 砖讛讘讬讗讜 讙讟 诪诪讚讬谞转 讛讬诐 砖讗讬谉 爪专讬讻讬谉 诇讜诪专 讘驻谞讬 讜讻讜' 讜驻讬专砖谞讜讛 讚讜讜拽讗 讘砖讛讙讟 讬讜爪讗 诪转讞转 讬讚讬 砖谞讬讛诐 讙讚讜诇讬 讛专讘谞讬诐 砖讜讗诇讬诐 讘讛 诪讛 讗谞讜 爪专讬讻讬诐 诇讻讱 讛专讬 诪讻诇 诪拽讜诐 注讚讬诐 诪爪讜讬讬诐 诇拽讬讬诪讜 讜转讬专爪讜 讚诇讗 驻诇讜讙 专讘谞谉 讘讬谉 讘讗 讘讞讘讜专讛 诇讘讗 讘讬讞讬讚讬 讜诪讻诇 诪拽讜诐 拽讜砖讬讗 讝讜 讗讬谞讛 讗诇讗 诇讚注转诐 砖讻转讘讜 砖砖谞讬诐 砖讛讘讬讗讜 爪专讬讻讬诐 砖讬讻讬专讜 讛讞转讬诪讛 讜讻诪讜 砖驻讬专砖讜 讘讗讬讻讗 讘讬谞讬讛讜 讚讗讬讬转讬讜讛 讘转专讬 讚诇诪讗谉 讚讗诪专 诪驻谞讬 砖讗讬谉 注讚讬诐 诪爪讜讬讬谉 诇拽讬讬诪讜 诇讬讻讗 砖讛诐 讬拽讬讬诪讜讛讜 讜诪讻诇 诪拽讜诐 讻诇 砖讗专 诪驻专砖讬诐 讻转讘讜 砖砖谞讬诐 砖讛讘讬讗讜 讜讻讜' 讗讬谉 爪专讬讱 砖讬讛讬讜 诪讻讬专讬谉 讛讞转讬诪讛 诪驻谞讬 砖讚讬谞诐 讻注讬讚讬 诪住讬专讛 讜讻讚拽讗诪专 讗讬诇讜 讗诪专 讘驻谞讬谞讜 讙专砖讛 讜讻讜' 讛诇讻讱 讛讜讗讬诇 讜讗讬谉 诪讻讬专讬诐 讘注讬谞谉 讚诇讛讜讜 转专讜讬讛讜 砖诇讜讞讬诐 注讚 砖谞讚讜谞诐 讻注讬讚讬 诪住讬专讛 讜讻谉 谞专讗讛 诪诇砖讜谉 讙讚讜诇讬 讛诪讞讘专讬诐 砖讻转讘讜 砖谞讬诐 砖讛讘讬讗讜 讙讟 讜讻讜' 讗注"驻 砖诇讗 专讗讜讛讜 谞讻转讘 讜谞讞转诐 讛讜讗讬诇 讜讘注诇 谞转谞讜 诇讛诐 谞讜转谞讬谉 讗讜转讜 讜转转讙专砖 讜讗讬谉 讘注诇 讬讻讜诇 诇注专注专 讗注"驻 砖讗讬谞讜 诪拽讜讬讬诐 砖砖诇讜讞讬讜 讛谉 讛谉 注讚讬讜 砖讗讬诇讜 讬讗诪专讜 讘驻谞讬谞讜 讙专砖讛 谞讗诪谞讬谉 讗注"驻 砖讗讬谉 砖诐 讙讟 讜砖讗专 讚讘专讬诐 砖讘住讜讙讬讗 讝讜 讗注"驻 砖讟专讞讜 讘讛 讘讞讬讚讜砖讬谉 讚讘专讬诐 驻砖讜讟讬诐 讛诐 讜讗讬谉 爪专讬讱 诇讛讗专讬讱 讘讛诐:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 住讬驻讗 讚拽转谞讬 讻讜' 讜讗讬讛讜 诇讗 讗诪专 讗讻转讬讘讛 讗转讬 诇讗讞诇讜驻讬 讘注诇诪讗 注讻"诇 诪讛讻讗 诪讜讻讞 讻讚讘专讬 讛转讜住' 讘驻专拽 讚诇注讬诇 砖讻转讘讜 讚诪转讜讱 砖诪注转讬谉 诪砖诪注 讻讬讜谉 讚讗转拽谉 讘驻谞讬 谞讻转讘 诇专讘讛 诪砖讜诐 诇砖诪讛 诪讜讚讛 讚爪专讬讱 诇讗讜诪专讜 讗驻讬' 诇讗讞专 砖诇诪讚讜 诪砖讜诐 讗讞诇讜驻讬 注讻"诇 讚讛讗 讛讻讗 注诇 讻专讞讱 诇专讘讛 拽讬讬诪讬谞谉 讚住"诇 讚砖谞讬诐 爪专讬讻讬谉 讜讞讬讬砖 诇讗讞诇讜驻讬 讜讘注诇 讛诪讗讜专 讛讗专讬讱 讛专讘讛 讘讝讛 注"砖 讜讚讜"拽:


转讜住' 讘讚"讛 讗诇诪讗 拽住讘专 讻讜' 讜讗"转 讜诇专讘讛 谞诪讬 讚诇诪讗 讘注诇诪讗 爪专讬讻讬谉 讜讛讻讗 讚讻砖专 诪砖讜诐 讚讞讚 讻讜' 注讻"诇 专"诇 诇驻"讛 讚诇讗 拽讗诪专 讛讻讗 讗诇诪讗 拽住讘专 砖谞讬诐 讗讬谉 讻讜' 讗诇讗 诇专讘讗 谞讬讞讗 讚讛讻讬 拽讗诪专 诪讚诪讜拽讬诐 诪转谞讬' 讘讛讻讬 砖讗讬谉 讛讙讟 讬讜爪讗 诪转讞转 讬讚讬 砖谞讬讛诐 讻讜' 注"讻 讻专讘讗 住"诇 讚讗讬谉 爪专讬讻讬谉 讻讚讗诪专讬谞谉 讘驻砖讬讟讜转 诇专讘讗 讘驻"拽 讘讚讗转讬讜讛 讘讬 转专讬 讗讬谉 爪专讬讻讬谉 讚诇专讘讗 诪转讜拽诪讛 讻砖讛讙讟 讬讜爪讗 诪转转转 讬讚讬 砖谞讬讛诐 讻讚讗诪专讬谞谉 诇诇讬砖谞讗 讘转专讗 讗讘诇 诇讚讘专讬 讛转讜住' 讚诇专讘讛 谞诪讬 拽讗诪专 讛讻讗 诇讛讗讬 诇讬砖谞讗 讗诇诪讗 拽住讘专 砖谞讬诐 讗讬谉 爪专讬讻讬谉 讻讜' 讗讬谉 讝讛 诪讜讻专讞 讚拽住讘专 砖谞讬诐 砖讛讘讬讗讜 讗讬谉 爪专讬讻讬谉 讚诇诪讗 讘注诇诪讗 爪专讬讻讬谉 讻讚讗诪专讬谞谉 诇诇讬砖谞讗 讘转专讗 讜讛讻讗 讚讻砖专 讗讬诇讜 讛讘讬讗讜 砖谞讬诐 讛讬讬谞讜 诪砖讜诐 讚讞讚 诪讬谞讬讬讛讜 诪住讛讬讚 讗讻转讬讘讛 讻讜' 讜讛讜讗 讚讞讜拽 讜讬砖 诇驻专砖 讘讚专讱 讗讞专转 讚谞拽讟讜 诇专讘讛 诪砖讜诐 讚诇专讘讗 讗住拽讬 讗讚注转讬讬讛讜 讻转讬专讜爪诐 讚讻讬讜谉 砖讗讞讚 诪注讬讚 注诇 讛讞转讬诪讛 讗转讬 诇讗讬讞诇讜驻讬 讻讜' 讜讚讜"拽:


讘讗"讚 讜讗讬谉 诇讜诪专 讻讬讜谉 讚诇讗 诪住讛讬讚 讗讻讜诇讛 诪诇转讗 诇讗 讚讬讬拽 讚讛讗 讻讜' 讗注"讙 讚诇讗 诪住讛讬讚 讻讜' 注讻"诇 讜诇注讬诇 讘专讬砖 驻讬专拽讬谉 砖讻转讘讜 讛转讜住' 诇专讘 讞住讚讗 讚拽住讘专 诇讗 讚讬讬拽 讛砖诇讬讞 讻"讻 讻砖讗讬谉 讻诇 讛注讚讜转 诪转拽讬讬诪转 注诇 讬讚讜 讛讬讬谞讜 讞爪讬 讛讞转讬诪讛 讗讘诇 讛讻讗 讘讻转讬讘讛 讻讜诇讛 讗讜 讘讞转讬诪讛 讻讜诇讛 讜讚讗讬 讚讚讬讬拽 讻讚诪讜讻讞 讘诪转谞讬' 讜拽"诇:


讘讚"讛 讜诪专 住讘专 诇驻讬 讻讜' 讛砖转讗 讛"诪 诇讗拽砖讜讬讬 讜诇讬驻诇讜讙 专"讬 讘专讬砖讗 注讻"诇 讗讘诇 诇诇讬砖谞讗 拽诪讗 谞讬讞讗 讚诇讗 讛"诪 诇讗拽砖讜讬讬 讜诇驻诇讜讙 专"讬 讘专讬砖讗 讚讗讬讻讗 诇诪讬诪专 讻注讬谉 砖讻转讘讜 讛转讜住驻讜转 诇注讬诇 讚诇讗 驻诇讬讙 专"讬 讗诇讗 讘住讬驻讗 诪讚诪爪专讻讬谞谉 转专讬 讗讻转讬讘讛 诪砖讜诐 讚诇讗 讛讜讜 砖诇讜讞讬诐 诪讜讻讞 诪诇转讗 讚注讚 讛讞转讬诪讛 谞讗诪谉 讘讬讞讬讚讬 诇驻讬 砖讛讜讗 砖诇讬讞 讜诇讗 讗转讬 诇讗讞诇讜驻讬 诪砖讗"讻 讘专讬砖讗 讚诇讗 讛讜讛 专拽 讞讚 讗讞转讬诪讛 讜讞讚 讗讻转讬讘讛 讜诇讗 诪讜讻讞 诪诇转讗 诪讜讚讛 专"讬 讚讗转讬 诇讗讞诇讜驻讬 讜讚讜"拽:


讘讚"讛 讜诪专 住讘专 诇讗 讻讜' 讻讬讜谉 讚专讘谞谉 诇讗 诪驻诇讙讬 讜讙讝专讜 讘讬谉 讘讞讚 讘讬谉 讘转专讬 诇专"讬 谞诪讬 诇讗 诪住转讘专 诇讞诇拽 讻讜' 注讻"诇 讜住讜讙讬讗 讚驻"拽 讚诪住讬拽 诇专讘讛 诇讞诇拽 讚讘讬 转专讬 讚诪讬讬转讜 讙讬讟讗 诪诇转讗 讚诇讗 砖讻讬讞讗 讜诇讗 讬讞讝讜专 讛讚讘专 诇拽诇拽讜诇讜 讗讘诇 讘讞讚 讙讝专讜 砖诪讗 讬讞讝讜专 讛讚讘专 诇拽诇拽讜诇讜 讜讛讜讬 讚诇讗 讻专讘谞谉 讜讚诇讗 讻专"讬 诇诇讬砖谞讗 讘转专讗 讜爪"诇 讚讛讱 住讜讙讬讗 诇注讬诇 讛讬讬谞讜 诇诇讬砖谞讗 拽诪讗 讚讗讬讻讗 诇讞诇拽 砖驻讬专 诇专讘讛 诇讻讜诇讬 注诇诪讗 讘讬谉 转专讬 诇讞讚 讻诪讜 砖讻转讘 讛转讜住' 诇注讬诇 讜讚讜"拽:





诪讛专"诐

 讙诪' 讜诇驻诇讜讙 专"讬 讘专讬砖讗 讜讻讜'. 讛讗 讚驻专讬讱 讙诪专讗 讘拽讜砖讬讗 讝讜 讗诇讬砖谞讗 讘转专讗 讜诇讗 讗诇讬砖谞讗 拽诪讗 讬砖 诇讬讬砖讘 注"驻 驻讬' 讛转讜住' 讘讚"讛 讘诪讗讬 驻诇讬讙讬 讜讻讜' 讚诇诇讬砖谞讗 拽诪讗 讚讟注诪讗 讚专"讬 讚诇讗 讞讬讬砖 诇讗讞诇讜驻讬 讜诇讻讱 讗转讬 砖驻讬专 讚诇讗 驻诇讬讙 讘专讬砖讗 讚讚讜拽讗 讘住讬驻讗 讚砖谞讬诐 讗讜诪专讬诐 讘驻谞讬谞讜 谞讻转讘 讜讗' 讗讜诪专 讘驻谞讬 谞讞转诐 讜讗讬谉 讛讙讟 讬讜爪讗 讗诇讗 诪转讞转 讬讚讬 注讚 讛讞转讬诪讛 诪讜讻讞讗 诪诇转讗 讚注讚 讛讞转讬诪讛 谞讗诪谉 讘讬讞讬讚讬 诇驻讬 砖讛讜讗 砖诇讬讞 讛讙讟 诪讚诪爪讬专讬讻讬谉 讗讻转讬讘讛 转专讬 讜讻讜' 诪讛 砖讗讬谉 讻谉 讘专讬砖讗 讚讗讞讚 讗诪专 讘驻谞讬 谞讻转讘 讜讗讞专 讗诪专 讘驻谞讬 谞讞转诐 讜拽"诇:





诪讛专"诐 砖讬祝

讙诪' 讜讘讙讝讬专讛 砖诪讗 讬讞讝讜专 讻讜' 拽诪驻诇讙讬 讻讜' 讜诪专 住讘专 诇讗 讙讝专讬谞谉. 讘诪转谞讬' 驻专砖"讬 讘讚"讛 讜专"讬 诪讻砖讬专 讻讜' 讗讜 讛讜讗 讗讜 讗讞专 讻讜' 讜诇驻讬"讝 讛讬讬谞讜 诇讬砖谞讗 讘转专讗 [讜讻讚诪住讬讬诐 专砖"讬 讘讙诪' 讗诪专讬谞谉 讞诇讜拽 讛讬讛 专"讬 讻讜'] 讜砖诐 讗讬谉 讟注诪讜 诪砖讜诐 讗讞诇讜驻讬 专拽 诪砖讜诐 讚诇讗 讙讝专讬谞谉 讻讜' 讜讗"讻 讘讬 转专讬 讗"爪 诇讜诪专 讻诇诇 讜讚讜"拽: 


讙诪' 注讜诇 诇讙讘讬讛 专"讬 讜专讘讛 诇砖讬讜诇讬 讘讬讛. 讚诇专讘讛 讬"诇 爪专讬讻讬谉 讗讜 讗讬谉 爪专讬讻讬谉 讜拽"诇: 


讘专砖"讬 讘讚"讛 讻砖专 讜讗注"讙 讻讜' 讚诇讞讚 讗爪专讻讜讛 讻讜'. 专"诇 讗讞讚 爪专讬讱 砖讬讗诪专 砖转讬讛谉 讚讜拽讗 讜讛讻讗 讗' 诪住讛讬讚 讗讻转讬讘讛 讜讗' 讗讞转讬诪讛: 


讘讗"讚 诪诇转讗 讚诪讜讻讞讗 讜诇讗 砖讻讬讞讗 讻讜'. 专"诇 诪讻讞 砖转讬讛谉 讬讞讚 诪讜讻讞 讜诇讗 砖讻讬讞 讚讗讬 诇讗 砖讻讬讞 诇讞讜讚 诪"砖 诇专讘讛 诪诇专讘讗 (讞) 讜拽"诇: 


讘专砖"讬 讘讚"讛 住讬驻讗 讻讜' 谞讬诪讗 讚讜诪讬讗 讻讜' 讚讗讬 讙讟 讻讜'. 诪砖讜诐 讚拽讗诪专 讙讟 讬讜爪讗 诪转讞转 讬讚 砖谞讬讛诐 拽讗 诪驻专砖 讗讬讝讛 砖谞讬讛诐 砖讬讛讬讜 讜拽"诇: 


讘专砖"讬 讘讚"讛 讜专"讬 住讘专 诇驻讬 砖讗讬谉 诪爪讜讬谉 诇拽讬讬诪讜 讻讜' 讜诇讗 讗讬讻驻转 诇谉. 专"诇 砖诇讗 转讬诪讗 讚讙专讬注 讟驻讬 讻砖诪注讬讚 讗' 注诇 讛讞转讬诪讛 讜讗讞专讬诐 注诇 讛讻转讬讘讛 诪讗讬诇讜 诇讗 讗诪专讜 讻诇诇 讜拽"诇. [讜诇讻讱] 讗"诇 讘诇砖讜谉 砖谞讬 讚讻"注 诇讗 讙讝专讬谞谉 讜驻诇讬讙讬 讘讗讞诇讜驻讬 讚讻讬讜谉 讚诇讗 讙讝专讬谞谉 讗"讻 砖谞讬诐 讗"爪 诇讜诪专 讻诇诇 讜诇讗 砖讬讬讱 讗讞诇讜驻讬 (讟) 讜讚讜"拽: 


讘专砖"讬 讘讚"讛 讘诪讗讬 驻诇讬讙讬 讻诇讜诪专 专"讬 讗诪讗讬 诪讻砖讬专. 讚讗讬谉 诇驻专砖 讘诪讗讬 驻诇讬讙讬 诪"讟 讚专讘谞谉 讚驻住诇讬 讚讗"讻 讟驻讬 讛讜"诇 诇讛拽砖讜转 讘专讬砖讗 讙讜驻讗 讗' 讗讜诪专 讻讜' 讜诇诪讛 诇讬讛 诇讗转讜讬讬 住讬驻讗. 讜讘讞讚讜砖讬 讛专砖讘"讗 诪驻专砖 诪"讟 讚专讘谞谉 (讬) 讜注"砖 讘讗讜专讱 讻讬 诇讗驻住 讛驻谞讗讬 诇讗 注讬讬谞转讬讜: 


讘转讜住' 讘讚"讛 讗诇诪讗 讻讜' 讜讗"转 讜诇专讘讛 谞诪讬 讻讜'. 讻讬讜谉 讚拽讗讬 讗驻讬诇讜 诇专讘讛 谞诪讬 讗"讻 讚诇诪讗 讻讜' 讜诪谞"诇 拽住讘专 砖谞讬诐 讗讬谉 爪专讬讻讬谉 讚诇诪讗 拽住讘专 讟注诪讗 讚诇砖诪讛 讜讘注诇诪讗 爪专讬讻讬谉 讜讻讗谉 讻砖专 诪砖讜诐 讚砖诇讬讞 讗讞讚 诪住讛讬讚 讗讻转讬讘讛 讜讗讞讚 讗讞转讬诪讛 讗讘诇 诇专讘讗 讟注诪讗 讚拽讬讜诐 驻砖讬讟讗 讚讗"爪 讻讚诇注讬诇 讗讬讻讗 讘讬谞讬讬讛讜 讚讗转讬讜讛 讘讬 转专讬 讜讛诇砖讜谉 讚讞讜拽. 讜讬砖 诪驻专砖讬诐 讜诇专讘讛 谞诪讬 诇诇砖讜谉 专讗砖讜谉 讻诪讜 诇诇砖讜谉 砖谞讬. 讜讗"诇 讚讛拽砖讜 注诇 诇砖讜谉 砖谞讬 讜拽讗讬 讗诪"砖 讘住诪讜讱 讗讘诇 诪讗谉 讚住讘专 砖谞讬诐 砖讛讘讬讗讜 讙讟 爪专讬讻讬谉 讜讻讜' 讚讗讬谉 诇砖讜谉 砖诇 讜讗"转 讜讙诐 诇砖讜谉 讛讜讬"诇 住讜讘诇讬谉 讻诇诇 讜注讜讚 讚讘讗诪转 诇诪讛 诇讗 讛拽砖讜 注诇 诇砖讜谉 拽诪讗 讜注讜讚 诪"砖 讜讗"诇 讻讬讜谉 讚诇讗 诪住讛讬讚 讜讻讜' 讛讗 诇讗 拽讗诪专 讛讗讬 讟注诪讗 讘诇砖讜谉 砖谞讬 讗讘诇 讘诇砖讜谉 专讗砖讜谉 诇讗 拽砖讛 讛讗 诇讗 拽讗诪专 讛讗讬 讟注诪讗 讜拽"诇. 讜讙诐 讘诇砖讜谉 砖谞讬 讬砖 诇讬讬砖讘 拽爪转 讜拽"诇: 


讘讗"讚 讚讛讗 转谞谉 讜讻讜' 讗诇诪讗 诪讛讬诪谉 讞讚 讗注"讙 讚诇讗 诪住讛讬讚 讜讻讜'. 讜诇讗 讚诪讬讗 诇讚诇注讬诇 讗讜 讻讜诇讜 讘拽讬讜诐 讛讙讟 讻讜' 讚砖诐 讗讬谞讜 诪住讛讬讚 专拽 讗讞爪讬 讞转讬诪讛 诪砖讗"讻 讻讗谉 讚诪住讛讬讚 讗讻讜诇讛 讞转讬诪讛 讜拽"诇: 


讘讗"讚 讚讻讬讜谉 讚讻讘专 转拽谞讜 诪砖讜诐 诇砖诪讛 讻讜'. 讜诇讗 讘拽爪专讛 诪砖讜诐 讚讬讚注谞讜 诪讛谞讬 诇讗讞专 砖诇诪讚讜 讻讬讜谉 讚砖谞讬诐 讗"爪 诇讜诪专 讗"讻 讗祝 专讘讛 住"诇 住讘专转 讗讞诇讜驻讬 讚讝"讗 讚讛砖转讗 讘讛"讗 讚砖谞讬诐 爪专讬讻讬谉 拽讬讜诐 拽讬讬诪讬谞谉 讗"讻 讬讚注谞讜 诇讗 诪讛谞讬 诇讝讛 讛讜爪专讻讜 诇讜诪专 讻讬讜谉 讚讻讘专 转拽谞讜 诪砖讜诐 诇砖诪讛 讜拽"诇: 


讘转讜住' 讘讚"讛 讜诪专 住讘专 诇驻讬 砖讗讬谉 注讚讬诐 讻讜'. 讗讘诇 讘诇砖讜谉 拽诪讗 诇讗 拽砖讛 讜诇驻诇讜讙 讚讚讜拽讗 讘住讬驻讗 砖讬砖谞讜 讘' 讗讻转讬讘讛 诇讗 讙讝专讬谞谉 诇讗讞诇讜驻讬 讜讻诪"砖 讛转讜住' 讘讚讘讜专 讛拽讜讚诐 讘讟注诪讜 讜拽"诇: 


讘转讜住' 讘讚"讛 讜诪专 住讘专 诇讗 讙讝专讬谞谉 讻讜' 讚讗驻讬诇讜 讘讞讚 谞诪讬 讻讜'. 讚讘专讬讛诐 诪讘讜讗专讬谉:





专砖"砖

讗"诇 讗讘讬讬 讗诇讗 诪注转讛 讻讜'. 讙讬' 讛专讬"祝 讜讛专讗"砖 讗"诇 专' 讗住讬:



转讚"讛 讗诇诪讗. 讜讗"转 讜诇专讘讛 谞诪讬 讻讜'. 讻"讛 讙讬' 讛诪讛专砖"讗 注"砖. 讗讱 诪讬诇转 谞诪讬 讗讬谞讜 诪讚讜讬讬拽 诇驻"讝:



转讚"讛 讘诪讗讬 驻诇讬讙讬. 诪讜讻讞讗 诪讬诇转讗 讚注讚 讞转讬诪讛 讻讜'. 讻爪"诇:





讛讙讛讜转 讬注讘"抓

转讜住' 讚"讛 讗诇诪讗 讘住讜驻讜 讜讗转讬 诇讗讞诇讜驻讬 讘拽讬讜诐 砖讟专讜转 讻爪"诇:





讞讬讚讜砖讬 讞转"住

讗诇诪讗 拽住讘专 砖谞讬诐 砖讛讘讬讗讜 讜讻讜' 驻讬专砖"讬 讜讛专讬 注讚讬诐 诪爪讜讬谉 诇拽讬讬诪讜. 讻讘专 讻转讘转讬 诇注讬诇 专讬砖 诪讻讬诇转讬谉 讚讻' 讘转砖讜' 讛专讗"诐 讘专讗讬讜转 诪讜讻专讞讜转 讚讻讜讜谞转 专砖"讬 讘诪"砖 砖诪爪讜讬讬谉 诇讜诪专 讗谞讞谞讜 砖诇讜讞讬谉 讜诪诪讬诇讗 讛讬讗 诪拽讜讬讬诐 讚诪讛 讗诇讜 讬讗诪专讜 讘驻谞讬谞讜 讙专砖讛 讗诇讗 砖诇砖讜谉 诪爪讜讬讬谉 诇拽讬讬诪讜 拽砖讛 拽爪转 讛诇"诇 讛专讬 诪拽讜讬诐 讜注讜诪讚 讛讜讗. 讜注转讛 诪爪讗转讬 讘驻谞"讬 砖讛住讘讬专 讛讚讘专 讘讟讜讘 讜讗讜住讬祝 拽爪转 谞讜驻讱 讜讛讜讗 讚讗注驻"讬 砖讬砖 讻诪讛 讗讜驻谞讬诐 讜讛讜讻讞讜转 砖讬砖 诇谞讜 诇讛讗诪讬谉 诇讛砖诇讬讞 讘诇讗 讘驻"谞 讜讻讙讜谉 讚讘讗讜 注诪讜 讛诪讜谉 讗谞砖讬诐 砖讻讜诇诐 讬讜讚注讬诐 砖讛讘注诇 砖诇讞讜 诪"诪 爪"诇 讘驻"谞 讚讜拽讗 讻诪"砖 专砖"讬 砖诇讗 讞诇拽讜 讘讬谉 讘讗 诇讘讚讜 讜讘讬谉 讘讗 注诐 讞讘讜专转 讗谞砖讬诐 讜讛讟注诐 诪砖讜诐 讚注讻"驻 讘砖注讛 砖诪住专 讛讘注诇 讛讙讟 诇讬讚 讛砖诇讬讞 讗注驻"讬 砖诪住专讜 讘驻讜诪讬' 诇驻谞讬 讻诪讛 讗谞砖讬诐 诪"诪 讘砖注转 诪住讬专讛 讗讬谉 诪讜讞诇讟 砖讬诇讻讜 注诪讜 注讚 诪拽讜诐 讛讗砖讛 讜讬注讬讚讜 注诇讬讜 砖讛讘注诇 注砖讗讜 砖诇讬讞 讜谞诪爪讗 讞诇 注诇讬讜 转拽谞讜转 讞讻诪讬诐 诇讜诪专 讘驻"谞 讜讘驻"谞 讜砖讜讘 讗驻讬' 讛诇讻讜 注诪讜 讜讬讻讜诇讬诐 诇讛注讬讚 砖讛讘注诇 注砖讗讜 砖诇讬讞 诪"诪 转讜 诇讗 驻拽注 诪讬谞讬' 讞讬讜讘 转拽谞转 讞讻诪讬诐 砖讞诇 注诇讬讜 讘砖注转 诪讬谞讜讬 砖诇讬讞讜转诐 讗讱 讗诐 讛讘注诇 注砖讜 砖谞讬讛诐 砖诇讜讞讬诐 讜注"讻 爪专讬讱 砖讬诇讻讜 砖谞讬讛诐 注讚 诪拽讜诐 讛讗砖讛 谞诪爪讗 讘砖注转 诪讬谞讜讬 讛砖诇讜讞讬诐 讗谞讜 讬讜讚注讬诐 砖讘砖注转 诪住讬专转诐 诇讛讗砖讛 讬讛讬讜 诪爪讜讬讬诐 诇拽讬讬诪讜 专"诇 诇讛注讬讚 讛讘注诇 注砖讗讜谞讜 砖诇讜讞讬诐 讜诇讗 讞诇 注诇讬讛诐 讞讜讘转 转讬拽讜谉 讞讻诪讬诐 注"讻 讗"爪 砖讬讗诪专讜 讘驻"谞 讜讛讗讬 诪爪讜讬讬谉 拽讗讬 讗砖注转 诪讬谞讜讬 讛砖诇讬讞讜转 讗诪专讬' 讛专讬 注讚讬诐 诪爪讜讬讬谉 讗讞"讻 讘砖注转 诪住讬专讛 诪讬讚诐 诇讛讗砖讛 讜诪砖讜"讛 讗诐 讗' 诪讘讬讗 讜讗' 讘讗 注诪讜 诇讛注讬讚 驻住讜诇 诇专砖"讬 诪砖讜诐 讚讻讘专 注诇讬讜 转拽谞讛 诪砖注转 诪讬谞讜讬 讛砖诇讬讞讜转 讜诇讗 讛讬' 讗讝 讛讻专讞 诪讜讞诇讟 砖讬诇讱 讝讛 注诪讜 讻讬讜谉 砖讗讬谞讜 砖诇讬讞 讙讟 讜讚讘专 讝讛 谞讻讜谉 诪讗讚 诪住讘专讗 讗讘诇 诇砖讜谉 专砖"讬 诇注讬诇 专讬砖 诪讻讬诇转讬谉 诇讗 诪砖诪注 讻谉:


讗转讗 讞讘专讗 讜讻讜' 谞"诇 讚讛讬讛 诪爪讟注专 讘注谞讬谉 讛注讬讜谉 讜讛诇诪讜讚 讙讜驻讬' 讚讗诐 讗讬谉 谞专 讗讬谉 砖诇讜诐 讘讬转 讜讗讬谉 诇讘讜 诪转讬讬砖讘 讘转讜专讛 讻讬 谞专 诪爪讜讛 讜转讜专讛 讗讜专 讜讗诪专讬' 驻' 讘诪讛 诪讚诇讬拽讬谉 讛专讙讬诇 讘砖专讙讗 谞驻拽讬 诪讬谞讬' 转"讞 讗注"讙 讛转诐 讘谞专 砖讘转 讜讞谞讜讻讛 谞"诇 诪讻"砖 讘讗讜专 转讜专讛 讜讻转讬讘 讜转讝谞讞 诪砖诇讜诐 谞驻砖讬 谞砖讬转讬 讟讜讘讛 讜讗诪专讜 讞讝"诇 讜转讝谞讞 诪砖诇讜诐 谞驻砖讬 讝讛 谞专 砖讘转. 谞砖讬转讬 讟讜讘讛 讝讛 诪讬诐 讞诪讬谉 讘注"砖. 谞"诇 讛专讙讬诇 讘谞专 讝讜讻讛 诇转讜专讛 讜讗讞"讻 注讜诇讛 诇讬讜转专 讞砖讜讘 诇讛讬讜转 讻诪诇讗讱 讛' 爪讘讗讜转 讬讘拽砖讜 转讜专讛 诪驻讬讛讜 讜讗诪专讜 专"讬 讘专 讗讬诇注讗 讘诇讬诇 专讞讜抓 讘讞诪讬谉 讜讚讜诪讛 诇诪诇讗讱 讛' 爪讘讗讜转 讜讗诪谞诐 讗诐 讗讬谉 诇讜 谞专 讗讬谉 诇讜 转讜专讛 讜讗讬讱 讬讘拽砖讜 转讜专讛 诪驻讬讛讜 讻砖讬讛讬讛 讻诪诇讗讱 讛' 爪讘讗讜转:


讗诇拽讬诐 讛讘讬谉 讚专讻讛 讜讛讜讗 讬讚注 诪拽讜诪讛 注讚"讝 谞"诇 诇讬讬砖讘 讗专诪讬 讗讜讘讚 讗讘讬 讜讬专讚 诪爪专讬诪讛 驻讬' 讛讬' 讬讻讜诇 诇讛转注讻讘 讘讘讬转 诇讘谉 专讚"讜 砖谞讬诐 讘诪拽讜诐 砖讬专讚 诇诪爪专讬诐 讜讛讬讛 诪转拽讬讬诐 砖诐 讘讗专抓 诇讗 诇讛诐 讗诇讗 讙诇讜讬 诇驻谞讬讜 砖诇讘谉 讘拽砖 诇注拽讜专 讛讻诇 注"讻 讛讙诇讜诐 诇诪爪专讬诐 砖讗讬谉 讙讝讬专转 驻专注讛 拽砖讛 讻诇 讻讱 讜讛讬讬谞讜 讗专诪讬 讗讜讘讚 讗讘讬 诇注拽讜专 讛讻诇 注诇 讻谉 讜讬专讚 诪爪专讬诪讛:





驻谞讬 讬讛讜砖注

讘讗"讚 讜讬"诇 讻讜' 讚专讘讛 谞诪讬 讗讬转 诇讬讛 讟注诪讗 讚讗讞诇讜驻讬 诇讗讞专 砖转拽谞讜 讻讘专 诪砖讜诐 诇砖诪讛. 讜诇讻讗讜专讛 谞专讗讛 讘讻讜讜谞转诐 讚讜讚讗讬 诪注讬拽专讗 诇讗 讛讜爪专讻讜 讗诇讬讘讗 讚专讘讛 诇转拽谉 讘驻"谞 讚讘驻谞"讞 诇讞讜讚 讛讜讬 讛讬讻专讗 讚诇讗 诇讬转讬 诇讗讞诇讜驻讬 讻讬讜谉 砖讗讜诪专 讘驻谞讬 谞讞转诐 讜诇讗 讬讚注谞讜 讻砖讗专 砖讟专讜转 讘注"讻 讚诪讬诇转讗 讚讙讬讟讬谉 砖讗谞讬 诪砖讗"讻 诇讗讞专 砖讛讜爪专讻讜 诇转拽谉 诇砖讜谉 讘驻谞讬 诪砖讜诐 诇砖诪讛 转讜 诇讗 讛讜讬 讛讬讻专讗 讘诪讛 砖讗讬谞讜 讗讜诪专 讬讚注谞讜 讻讬讜谉 讚诇讗 讗驻砖专 诇讜诪专 讬讚注谞讜 诪砖讜诐 诇砖诪讛 讜诪诪讬诇讗 诇讬讻讗 讛讬讻专讗 讜讗转讬 诇讗讬讞诇讜驻讬 讘拽讬讜诐 砖讟专讜转 讜讗驻讬诇讜 诇专讘讛 爪"诇 讘驻"谞 讻讱 谞专讗讛 诇讻讗讜专讛 讗讘诇 讗"讗 诇讜诪专 讻谉 讚讗"讻 讗讻转讬 诪讛 讛讜注讬诇讜 讘转拽谞转谉 讚讗祝 讻砖讗讜诪专 讘驻"谞 讗驻"讛 讗转讬 诇讗讞诇讜驻讬 讚讛讗 诇讬讻讗 讛讬讻专讗 讘讛讻讬 讻讬讜谉 讚讘诇讗"讛 爪"诇 讘驻"谞 诪砖讜诐 诇砖诪讛 讗注"讻 讚讗驻"讛 讛讜讬 讛讬讻专讗 讘讛讻讬 讻讬讜谉 砖专讜讗讬谉 砖讛讗诪讬谞讜 讞讻诪讬诐 诇砖诇讬讞 诇注谞讬谉 诇砖诪讛 讻讘讬 转专讬 诪讬讚注 讬讚注讬 讚讛"讛 诇注谞讬谉 拽讬讜诐 讞讜转诪讬讜 讛讗诪讬谞讜讛讜 讘讙讬讟讬谉 讜诇讗 讗转讬 诇讗讞诇讜驻讬 讗"讻 诪讛 诇讬 讗诐 讗讜诪专 讛砖诇讬讞 讘注爪诪讜 讘驻"谞 讜诪讛 诇讬 讗诐 讗讜诪专讜 讗讞专 讻讬讜谉 讚诪讛谞讬 诇注谞讬谉 诇砖诪讛 诇住讘专转 讛转讜住' 转讜 诇讗 讗转讬 诇讗讞诇讜驻讬 注"讻 讚讘专讬 讛转讜住驻讜转 爪专讬讻讬谉 注讬讜谉 诪讛 讟注诐 讬砖 讘讚讘专 讜注讬讬谉 诪讛 砖讗讻转讜讘 讘诇砖讜谉 讛讙诪'  讘住诪讜讱:


讙诪专讗 讗诇诪讗 拽住讘专 砖谞讬诐 砖讛讘讬讗讜 讛讙讟 爪专讬讻讬谉 讜驻讬专砖"讬 讝"诇 讜讗诇讜 诇讗 讗诪专讜 讻转讬拽讜谉 讻讜' 讚讻讬讜谉 讚讞讚 讛讜讗 讚讗住讛讬讚 讗转讬 诇讗讞诇讜驻讬 讻讜' 注讻"诇. 讜讻转讘 诪讛专砖"讗 讝"诇 讚诪讻讗谉 诪砖诪注 讻住讘专转 讛转讜住' 讚诇诪讗讬 讚住讘专 专讘讛 砖谞讬转拽谉 诪砖讜诐 诇砖诪讛 讞讬讬砖讬谞谉 谞诪讬 诇讗讞诇讜驻讬 讜讻讘专 讻转讘转讬 讚诇讻讗讜专讛 讗讬谉 讟注诐 诇讚讘专 讝讛 讻讬讜谉 讚诇砖讬讟转 讛转讜住驻讜转 住讜讘专 专讘讛 诇注讜诇诐 讚讬讚注谞讜 诇讗 诪讛谞讬 讜诇讗 砖讬讬讱 讗讞诇讜驻讬 讗"讻 诇讗讞专 砖谞讬转拽谉 诪砖讜诐 诇砖诪讛 讻"砖 讚诇讗 砖讬讬讱 讗讞诇讜驻讬 讜讻讘专 讻转讘转讬 诇注讬诇 讘驻"拽 砖讻讜讜谞转讬 转"诇 诇诪讛 砖讻转讘 讛专诪讘"谉 讝"诇 讘住' 讛诪诇讞诪讜转 讘砖诪注转讬谉 讚诇诪讗讬 讚诪住拽讬' 讚专讘讛 讗讬转 诇讬讛 讚专讘讗 住讜讘专 诇讙诪专讬 讻专讘讗 讚讬讚注谞讜 诪讛谞讬 讜诪诪讬诇讗 讞讬讬砖讬谞谉 诇讗讞诇讜驻讬 讚诪注讬拽专讗 诇讗 诪爪讬谞谉 诇诪讬诪专 讛讻讬 诪砖讜诐 拽讜砖讬讗 讚专讘讛 诪"讟 诇讗 讗诪专 讻专讘讗 诪砖讗"讻 诇诪住拽谞讗 讚专讘讛 讗讬转 诇讬讛 转专转讬 转讜 诇讗 砖讬讬讱 诇讛拽砖讜转 讻谉 讚讞讜诪专讗 讘注诇诪讗 讗讬转 诇讬讛 诇专讘讛 诇讞讜砖 诇砖谞讬 讛讞砖砖讜转 讝讛 转讜专祝 讻讜讜谞转 讛专诪讘"谉 讝"诇 讜诪注转讛 讗谞讬 诪讜住讬祝 注诇 讚讘专讬 讛专讗砖讜谞讬诐 讚讗祝 讗诐 谞讗诪专 讚诇诪住拽谞讗 谞诪讬 砖讬讬讱 诇讛拽砖讜转 专讘讛 诪"讟 诇讗 讗诪专 讻专讘讗 讜讛讬讬谞讜 注"讻 砖谞讗诪专 讚诇讗 诪砖诪注 诇转诇诪讜讚讗 讚专讘讛 诪住讘专讗 讚谞驻砖讬讛 讞讬讬砖 谞诪讬 诪砖讜诐 诇砖诪讛 讚诪讛讬讻讬 转讬转讬 讚讻讬讜谉 讚住转诐 住驻专讬 讚讚讬讬谞讬 诪讬讙诪专 讙诪讬专讬 讜注讜讚 讚诇讗讞专 砖诇诪讚讜 讛讜讗. 讗"讻 讗讬谉 谞专讗讛 住讘专讗 诇讜诪专 讚专讘讛 诪讟注诪讗 讚谞驻砖讬讛 讗诪专讛 讚讛讗 讻诇 讛诪砖谞讬讜转 讗转讬讬谉 砖驻讬专 诪砖讜诐 讟注诪讗 讚诇拽讬讬诪讜 诇讞讜讚 讜诪砖"讛 讗讬爪讟专讬讱 诇诪讬诪专 诪砖讜诐 讚专讘讛 住讜讘专 讚讬讚注谞讜 诪讛谞讬 讜讗讬讻讗 讛讬讻专讗 讚诇讗 诇讬转讬 诇讗讞诇讜驻讬 讜诪讚诪爪专讬讱 诇讜诪专 讘驻"谞 讗诇诪讗 诪砖讜诐 诇砖诪讛 讛讜讗. 诪讬讛讜 讻诇 讝讛 讘住讜讙讬讗 讚诇注讬诇 讘驻"拽 讚专讘讛 住讜讘专 讻诇讬砖谞讗 拽诪讗 讚讛讻讗 讚砖谞讬诐 砖讛讘讬讗讜 讻讚诪砖诪注 诇注讬诇 诇讛讚讬讗 讚诪拽砖讬谞谉 讗诪讬诇转讗 讚专讘讛 诪讛讗 讚讘注讬 诪讬谞讬讛 砖诪讜讗诇 诪专讘 讛讜谞讗 砖谞讬诐 砖讛讘讬讗讜 讜驻砖讬讟 诇讬讛 讚讗讬谉 爪专讬讻讬谉. 诪砖讗"讻 讻讗谉 诇诇讬砖谞讗 讘转专讗 讚诪住拽讬谞谉 讘讬讛 讚砖谞讬诐 砖讛讘讬讗讜 爪专讬讻讬谉 讜讛讬讬谞讜 注"讻 诪砖讜诐 讚驻砖讟讗 讚诪转谞讬转讬谉 讛讻讬 诪砖诪注 诇讬讛 讚拽驻住讬拽 讜转谞讬 驻住讜诇 讗驻讬' 讻砖讛讙讟 讬讜爪讗 诪转讞转 讬讚 砖谞讬讛诐 讜讗"讻 诇驻"讝 诪诪转谞讬转讬谉 讙讜驻讗 诪讜讻讞 讟注诪讗 讚诇砖诪讛 讜讗"讻 转讜 诇讗 砖讬讬讱 诇讛拽砖讜转 讻诇诇 专讘讛 诪"讟 诇讗 讗诪专 讻专讘讗 讚讛讗 讗讬转 诇讬讛 转专转讬 讟注诪讬 诪驻砖讟 诇砖讜谉 讛诪砖谞讛 讜讗"讻 转讜 诇讗 爪专讬讻讬谉 诇诪讬诪专 讚住讜讘专 讚诪讛谞讬 讬讚注谞讜 讗诇讗 讚诇讗 诪讛谞讬 讻诪讜 诇专讘讗 讜诪诪讬诇讗 讞讬讬砖讬谞谉 诇讗讞诇讜驻讬 诇讛讗讬 诇讬砖谞讗 讚讗驻讜砖讬 驻诇讜讙转讗 诇讗 诪驻砖讬谞谉 讘讬谉 专讘讛 诇专讘讗 讻讬讜谉 砖讗讬谞讜 诪讛爪讜专讱 讻谉 谞"诇 谞讻讜谉 讜讚讜"拽:


转讜住驻讜转 讘讚"讛 讘诪讗讬 驻诇讬讙讬 讜讗"转 讜诇讬诪讗 讚驻诇讬讙讬 讘讗讞诇讜驻讬 讻讜'   驻讬专讜砖 讚拽砖讬讗 诇讛讜 讚讛砖转讗 谞诪讬 诪爪讬谞谉 诇诪讬诪专 讚讻讜诇讬 注诇诪讗 讗讬转 诇讛讜 讟注诪讗 讚讗讬谉 讘拽讬讗讬谉 诇砖诪讛 讗诇讗 讚讗驻"讛 讬砖 诇讛讻砖讬专 讘砖谞讬诐 讗讜诪专讬诐 讘驻"谞 讚诪拽专讬 讗诪讬专讛 诪注诇讬讗 诇注谞讬谉 诇砖诪讛 讚诪爪讟专驻讬谉 诇注讚讜转 讻诪"砖 讛转讜住' 诇注讬诇 讗诇讗 讚驻住诇讬 专讘谞谉 诪砖讜诐 讗讞诇讜驻讬 讻讬讜谉 讚讘注"讻 爪"诇 讘驻谞"讞 诪砖讜诐 诇砖诪讛 讞讬讬砖讬谞谉 诇讗讞诇讜驻讬 讜专' 讬讛讜讚讗 诇讗 讞讬讬砖 诇讗讞诇讜驻讬 讜注"讝 转讬专爪讜 讛转讜住' 讚讻讗谉 驻砖讬讟讗 诇转诇诪讜讚讗 讚专' 讬讛讜讚讛 谞诪讬 讞讬讬砖 诇讗讞诇讜驻讬 讗讘诇 转讬专讜爪诐 谞专讗讛 讚讜讞拽 讙讚讜诇 讜讘住' 拽讬拽讬讜谉 讬讜谞讛 讻转讘 诇转专抓 拽讜砖讬转 讛转讜住' 讘讚专讱 讗讞专 讚讛砖转讗 诇诇讬砖谞讗 讘转专讗 讚爪"诇 诪砖讜诐 诇砖诪讛 讘驻"谞 讗"讻 转讜 诇讗 讛讜讬 讛讬讻专讗 诇注谞讬谉 拽讬讜诐 讜驻砖讬讟讗 讚讞讬讬砖讬谞谉 诇讗讞诇讜驻讬 讗诇讜 转讜专祝 讚讘专讬讜 讜讻讘专 讻转讘转讬 讘住诪讜讱 讘诇砖讜谉 讛转讜住' 讚讗"讗 诇讜诪专 讻谉 讚讗"讻 讗讻转讬 讗诐 讗讜诪专 讛砖诇讬讞 讘注爪诪讜 讘驻"谞 讗讻转讬 讗转讬 诇讗讞诇讜驻讬 诇注谞讬谉 拽讬讜诐 讻讬讜谉 讚讘诇讗"讛 爪"诇 诪砖讜诐 诇砖诪讛 讗注"讻 讻讚讻转讬讘谞讗 讚住讜祝 住讜祝 诪讬 砖讬讜讚注 砖讗讜诪专 诪砖讜诐 诇砖诪讛 讜讛讗诪讬谞讜讛讜 讻讘讬 转专讬 诪诪讬诇讗 诇讗 讗转讬 诇诪讬讟注讬 谞诪讬 诇注谞讬谉 拽讬讜诐 砖讟专讜转 讚诪讬讚注 讬讚注 讚诇砖诇讬讞 诇讞讜讚 讛讗诪讬谞讜 讻讘讬 转专讬 讜讗"讻 讻"砖 讘砖谞讬诐 讗讜诪专讬诐 讘驻"谞 诇讗 砖讬讬讱 诇讞讜砖 诇讗讞诇讜驻讬 讻讬讜谉 砖专讜讗讛 砖诪讗诪讬谞讬诐 讗讜转讜 诇注谞讬谉 讞转讬诪讛 诇砖诪讛 诇讞讜讚 讻讘讬 转专讬 讜注"讻 讚注讬拽专 讛讞砖砖讗 诇诪讗谉 讚诇讗 讬讚注 讚诪砖讜诐 诇砖诪讛 讛讜讗 讜住讜讘专 诪砖讜诐 拽讬讜诐 讜讗"讻 讗讬讻讗 讛讬讻专讗 讟讜讘讗 讘诪讛 砖砖谞讬诐 讗讜诪专讬诐 讘驻"谞. 讜讙讚讜诇讛 诪讝讜 拽砖讛 讟讜讘讗 注诇 讘注诇 讛拽讬拽讬讜谉 讚讬讜谞讛 砖讛专讬 讛转讜住' 讻转讘讜 讚诇讬砖谞讗 拽诪讗 拽讗讬 谞诪讬 讗诇讬讘讗 讚专讘讛 讚讗讬转 诇讬讛 讟注诪讗 讚诇砖诪讛 讜讗驻"讛 诇讗 讞讬讬砖 专' 讬讛讜讚讗 诇讗讞诇讜驻讬 讚讗讬讻讗 讛讬讻专讗 讘诪讛 砖砖谞讬诐 讗讜诪专讬诐 讘驻"谞 讜讗"讻 讛"讛 诇诇讬砖谞讗 讘转专讗 讗讬讻讗 诇诪讬诪专 讛讻讬 讻拽讜砖讬转 讛转讜住驻讜转. 讗诪谞诐 诇注谞"讚 谞专讗讛 讚讬砖 诇转诪讜讛 讟讜讘讗 注诇 讘注诇讬 讛转讜住' 讚诇讻讗讜专讛 讗讬谉 诪拽讜诐 诇拽讜砖讬转 讛转讜住' 讚讜讚讗讬 诇诇讬砖谞讗 拽诪讗 讚讘讘讗 讚砖谞讬诐 讗讜诪专讬诐 讘驻"谞 诇讗 讗讬讬专讬 讗诇讗 讘讞讚 讙讜讜谞讗 讻砖讗讬谉 讬讜爪讗 讗诇讗 诪转讞转 讬讚 讗' 诪讛诐 讜讛讬讬谞讜 注"讻 砖注讚 讛讞转讬诪讛 讛讜讗 讛砖诇讬讞 讚讗诇"讻 诪讛讬讻讬 转讬转讬 讬讻砖讬专 专' 讬讛讜讚讗 讘注讚 讗' 砖讗讬谞讜 砖诇讬讞 诇拽讬讜诐 讛讞转讬诪讛 讚讛讗 讻"注 住讘专讬 讚拽讬讜诐 砖讟专讜转 讘砖谞讬诐 讗诇讗 讚诇砖诇讬讞 讛讗诪讬谞讜 讻讘讬 转专讬 讜讗讬谉 诇讟注讜转 讚专' 讬讛讜讚讗 诇讬转 诇讬讛 讻诇诇 讟注诪讗 讚讗讬谉 诪爪讜讬讬谉 诇拽讬讬诪讜 讚讗"讻 讛讜"诇 诇讗讬驻诇讜讙讬 讘讻讜诇讛 诪转谞讬转讬谉 讚讛讗 诇讻"注 注讬拽专 讟注诪讗 诪砖讜诐 诇拽讬讬诪讜 讛讜讗 讗注"讻 讚驻砖讬讟讗 诇谉 讚诇讗 讗讬讬专讬 讗诇讗 讻砖讛讙讟 讬讜爪讗 诪转讞转 注讚 讛讞转讬诪讛 诪砖讗"讻 讻讗谉 讘诇讬砖谞讗 讘转专讗 讗诪专讬谞谉 诇讛讚讬讗 讚讘讘讗 讚砖谞讬诐 讗讜诪专讬诐 讛讬讬谞讜 讻砖讛讙讟 讬讜爪讗 诪转讞转 砖谞讬讛诐 讜诪住转诪讗 讗讬讬专讬 讘讻诇 注谞讬谉 讗驻讬诇讜 讗诐 讬讜爪讗 诪转讞转 砖谞讬 注讬讚讬 讛讻转讬讘讛 讜讗驻"讛 诪讻砖讬专 专' 讬讛讜讚讗 讜讗"讻 诪拽砖讛 讛砖"住 砖驻讬专 讘诪讗讬 驻诇讬讙讬 驻讬专讜砖 诪"讟 讚专' 讬讛讜讚讗 讚诪讻砖讬专 讚讛讗 注诇 讛讞转讬诪讛 诇砖诪讛 诇讬讻讗 讗诇讗 注"讗 砖讗讬谞讜 砖诇讬讞 讜驻砖讬讟讗 讚驻住讜诇 诇诪讗谉 讚讗讬转 诇讬讛 讟注诪讗 讚诇砖诪讛 讗注"讻 讚专' 讬讛讜讚讗 诇讬转 诇讬讛 讟注诪讗 讚诇砖诪讛 讜讗"讻 住讜讘专 砖谞讬诐 砖讛讘讬讗讜 讗讬谉 爪专讬讻讬谉 诇讜诪专 讘驻"谞 讜讘驻谞"讞 讚讛讗 诇注谞讬谉 诇拽讬讬诪讜 讛讜"诇 讻讗讬诇讜 讗诪专讜 讘驻谞讬谞讜 讙专砖讛 讜讻讬讜谉 砖讗讬谉 爪专讬讻讬谉 诇讜诪专 讻诇诇 转讜 诇讗 砖讬讬讱 诇讞讜砖 诇讗讞诇讜驻讬 讻讚诪砖诪注 讘讻诇 讛住讜讙讬讗 讜讻讛"讙 诪砖谞讬 谞诪讬 讛砖"住 讚诇专讘讛 讗讬讬专讬 诇讗讞专 砖诇诪讚讜 讜诪砖"讛 诇讗 讞讬讬砖 专' 讬讛讜讚讗 诪砖讜诐 诇砖诪讛 讜诪诪讬诇讗 讘砖谞讬诐 砖讛讘讬讗讜 讗"爪 讻诇诇 讜诪砖"讛 诪讻砖讬专 讘讻诇 讙讜讜谞讬 诇"砖 讬讜爪讗 诪转讞转 砖谞讬 注讬讚讬 讛讻转讬讘讛 讜讻"砖 讻砖讬讜爪讗 诪转讞转 讬讚 讗' 诪注讬讚讬 讻转讬讘讛 讜诪注讚 讛讞转讬诪讛 讚讻砖专 讚讛讗 讗驻讬' 讘讬讜爪讗 诪注讚 讛讞转讬诪讛 诇讞讜讚 讻砖专 讚砖诇讬讞 讛讜讗 谞讗诪谉 讻转专讬 注诇 讛讞转讬诪讛 讜注诇 讛讻转讬讘讛 诇注谞讬谉 诇砖诪讛 讗诪讬专讛 诪注诇讬讗 讛讜讗 诪讛 砖讗讜诪专讬诐 砖谞讬 注讬讚讬 讛讻转讬讘讛 讜讛讜讬 谞诪讬 讛讬讻专讗 诇注谞讬谉 讗讞诇讜驻讬 诇专' 讬讛讜讚讗 讜讻"砖 讘讬讜爪讗 讘讗' 诪注讬讚讬 讛讻转讬讘讛 讜注讚 讛讞转讬诪讛 讚讻砖专 诇专' 讬讛讜讚讗 讻谉 谞"诇 谞讻讜谉 诪讗讚 讘注讝讛"讬 讜讚讘专讬 讛转讜住' 爪专讬讻讬谉 注讬讜谉 讜讚讜" 拽 :

